ΣΥΝΟΔΕΥΟΝΤΑΣ ΕΝΑΝ ΑΝΘΡΩΠΟ ΣΤΟ ΔΡΟΜΟ ΤΗΣ ΘΕΡΑΠΕΙΑΣ - Holistic You\nΜπορεί να είμαστε άριστοι γνώστες των πιο προχωρημένων τεχνικών θεραπείας. Μπορεί να έχουμε και ταλέντο στη θεραπευτική διαδικασία. Δύσκολα όμως θα μπορέσουμε να βοηθήσουμε ουσιαστικά έναν άνθρωπο, αν δεν προσεγγίσουμε με αγάπη και σεβασμό το σώμα, το πνεύμα και την ψυχή του. Γιατί ο οργανισμός είναι τρισυπόστατος και για να υπάρξει ουσιαστική θεραπεία , πρέπει και τα τρία συστατικά του είναι του, να θεραπευτούν και να ισορροπήσουν.\nΕπίσης, καλό είναι να μην ξεχνάμε, ότι δεν μπορούμε να θεραπεύσουμε κανέναν, αν εκείνος δεν θέλει να θεραπευτεί. Η θεραπεία πηγάζει μέσα από τον άνθρωπο. Οποιοσδήποτε εξωτερικός παράγοντας μπορεί να διευκολύνει τη θεραπεία, ή να κατευθύνει τη θεραπεία, ή να προτείνει έναν δρόμο θεραπείας, αλλά δεν μπορεί να θεραπεύσει. Γι’ αυτό δεν είναι φρόνιμο, όσοι εργαζόμαστε στη θεραπευτική διαδικασία, να αυτοαποκαλούμαστε θεραπευτές. Γιατί θεραπευτές δεν είμαστε, αφού η θεραπεία δεν πηγάζει από μας. Είμαστε μόνο συνοδοί θεραπείας.\nΠώς προσεγγίζουμε το σώμα\nΤο υλικό σώμα του ανθρώπου είναι από μόνο του ένας ολοκληρωμένος οργανισμός. Έχει τη λογική, την άποψή του και τις δικές του επιδιώξεις. Συχνά δίνει σημάδια για το τι θέλει, τι επιθυμεί και προειδοποιεί με ήπιο τρόπο στην αρχή και όσο το αγνοούμε με πιο έντονο τρόπο, για ό,τι κάνουμε εναντίον του. Αν το αγνοήσουμε παντελώς, αποφασίζει ότι δεν έχει λόγο να συντηρεί την ύπαρξή του και αρχίζει να αυτοκαταστρέφεται (εκφυλιστικές νόσοι). Μπορεί να κινητοποιήσει διαδικασίες αυτοκαταστροφής και κατόπιν συνειδητής ή ασυνείδητης απόφασης της ψυχής ή του πνεύματος, αν κρίνουν ότι αυτός ο υλικός φορέας, δεν εξυπηρετεί το σχέδιο ανάπτυξής τους. Όπως και νάχει, η τριαδικότητα είναι κι εδώ παρούσα: Σώμα πνεύμα και ψυχή, απαρτίζουν την ύπαρξη τελικά και όταν εργαζόμαστε μ’ ένα σώμα, ή πάνω σ’ ένα σώμα, εργαζόμαστε και πάνω στο ενεργειακό του κομμάτι, το πνεύμα και την ψυχή, είτε το θέλουμε, είτε όχι, είτε το συνειδητοποιούμε, είτε όχι.\nΚάθε άνθρωπος, αποτελεί ένα μεγαλειώδες δημιούργημα και είναι και ο ίδιος ένας δημιουργός, ιδιότητα που αποτελεί φυσικό χαρακτηριστικό, χαρισμένο από το Δημιουργό του. Γ’ αυτούς τους λόγους, οφείλουμε να προσεγγίζουμε με αγάπη, με δέος και σεβασμό κάθε σώμα και πάντα, με την αποδοχή και τη συγκατάβαση που αξίζει, να πλησιάζουμε κάθε ζωντανό οργανισμό, που για κάποιο λόγο έχει χάσει, ή τείνει να χάσει, το αγαθό της υγείας του και να τον συντροφεύσουμε στην πορεία του, να στηρίξουμε την προσπάθειά του να αυτοθεραπευτεί, προσφέροντάς του από την γνώση μας, την κατανόηση, την ενθάρρυνση και τα εργαλεία που χρειάζεται.\nΝαι, η θεραπεία είναι στην ουσία, αυτοθεραπεία. Δεν υπάρχει θεραπεία, δεν μπορεί να επιτευχθεί θεραπεία, χωρίς τη θέληση και την ενεργό συμμετοχή του πάσχοντα. Κι αν υπάρξει, θα είναι παροδική, δίχως βάθος, χωρίς διάρκεια και χωρίς ταυτόχρονη ψυχολογική και συναισθηματική ανακούφιση. Γιατί η θεραπεία πρέπει να διαπερνά και τα τρία στοιχεία της ύπαρξης και το πνεύμα και την ψυχή δηλαδή, για να είναι μόνιμη κι όχι μόνο το σώμα. Άλλωστε, κάθε αρρώστια, κάθε ιατρική κατάσταση, πρώτα αρχίζει με διαταραχή της ενεργειακής κατάστασης του ανθρώπου και μετά εμφανίζει συμπτώματα σε υλικό επίπεδο. Για να έχουμε λοιπόν, ένα ουσιαστικό αποτέλεσμα, απαιτείται να «κλειδώσουμε» τη θεραπεία σε ενεργειακό επίπεδο, βασικά.\nΈχουμε λοιπόν μπροστά μας έναν άνθρωπο που ζητά τη βοήθειά μας. Έναν άνθρωπο που μπορεί να γνωρίζουμε, ή και να μη γνωρίζουμε. Αν είμαστε επαγγελματίες, συνήθως είναι ένας άνθρωπος που δε γνωρίζουμε. Κι όταν λέω «δε γνωρίζουμε», εννοώ ότι δεν ξέρουμε την ψυχή, τις ιδιαίτερες σκέψεις, την προαίρεσή του, τις τάσεις του. Είναι άραγε ένας άνθρωπος με θετική σκέψη, με αγαθή προαίρεση, με αγάπη για τη ζωή, ή η βασική του τάση ρέπει προς το κακό, προς την εκδικητικότητα, ή ακόμη και το μίσος;\nΕίναι αδύνατον, όταν καλείται κανείς να εργαστεί με κάποιον, να μην αλληλεπιδράσει μαζί του σε κάποιο επίπεδο. Οπότε, είναι πάντα πιθανό να έλξει ενεργειακά, θετικά ή αρνητικά στοιχεία, χωρίς να το επιδιώξει συνειδητά, στοιχεία που αργότερα μπορεί να μπερδευτούν στις δικές του σκέψεις και να τον επηρεάσουν με τον ένα ή τον άλλο τρόπο, χωρίς να το έχει επιδιώξει.\nΓια όλους αυτούς τους λόγους, πριν βρεθούμε απέναντι στον ασθενή μας, πρέπει να δημιουργήσουμε για τον εαυτό μας μια κάψουλα προστασίας της ενέργειάς μας από έξωθεν καλόπιστες ή κακόβουλες επιρροές, ώστε να μην εξαντλούμαστε σε κάθε θεραπευτική συνεδρία. Αυτή η τακτική, προφυλάσσει παράλληλα το θεραπευόμενό μας, από το να μπούμε σε πειρασμό να «αυθαδιάσουμε», ή να διαχειριστούμε αλαζονικά την επιρροή μας πάνω του, τείνοντας να του προκαλέσουμε εξάρτηση από τις υπηρεσίες μας, ή και από μας τους ίδιους. Οι άνθρωποι, έχουμε γενικά, την τάση να αρεσκόμαστε στο να ασκούμε επιρροή και μας συνεπαίρνει η πιθανότητα να θεωρούμαστε αυθεντίες της θεραπευτικής και να έχουμε ακολούθους.\nΑυτά τα συναισθήματα και οι τάσεις, πρέπει να μένουν έξω, μακριά από το χώρο της συνεδρίας (όπου διενεργείται η θεραπεία), γιατί μόνο προβλήματα δημιουργούν.\nΈτσι λοιπόν, πριν βρεθούμε στο ραντεβού μας ή πριν αρχίσουμε την ημέρα εργασίας, μένουμε για λίγο με τον εαυτό μας, κλείνουμε τα μάτια, συγκεντρωνόμαστε στο κέντρο της ύπαρξής μας, ζητάμε τη βοήθεια των ενεργειακών μας βοηθών, αν έχουμε, ώστε να διεκπεραιώσουμε την επικείμενη εργασία μας με ακεραιότητα, σεβασμό, αγάπη και συγκατάβαση προς τους ανθρώπους που θα μας εμπιστευθούν και μετά, οραματιζόμαστε το σχηματισμό μιας ενεργειακής κάψουλας προστασίας που καλύπτει όλη μας την ύπαρξη, σε χρώμα που αντιπροσωπεύει για μας την έννοια της αμφίδρομης προστασίας. Συνήθως σιέλ, σιέλ-λιλά, απλό ή ιριδίζον, ή ιριδίζον λευκό, ή ό,τι άλλο μας εμπνέει. Ελέγχουμε την περίμετρο οραματιζόμενοι μια ενεργειακή χορδή που μπορεί να κινείται γύρω από την κάψουλα επιβλέποντας την ακεραιότητά της. Όταν μπορέσουμε να το οραματιστούμε ξεκάθαρα, δίνουμε εντολή να παραμείνει αυτή η προστασία μέχρι εμείς να την αναιρέσουμε (ανακαλέσουμε). Σιγουρευόμαστε για την εδραίωση της προστασίας μας και μετά ανοίγουμε τα μάτια μας και μπαίνουμε στο χώρο της εργασίας μας.\nΠριν βρεθούμε με τον θεραπευόμενο, δημιουργούμε μια γείωση για την ενέργειά μας, ώστε να σιγουρευτούμε ότι θα αποφύγουμε κάθε διαταραχή:\nΣτεκόμαστε, ή καθόμαστε με τα πέλματά μας κολλημένα στο πάτωμα σε όλη τους την έκταση (αν δουλεύουμε χωρίς να φοράμε παπούτσια, ακόμη καλύτερα). Οραματιζόμαστε την ενέργεια του σώματός μας σ’ όλη της την έκταση: Πώς διατρέχει το σώμα σας και πώς απλώνεται γύρω μας. Εντοπίζουμε τον κάθετο ενεργειακό άξονα που διαπερνά το σώμα μας μέχρι τα πέλματα και επεκτείνεται στο άλλο άκρο του πάνω από την κορυφή του κεφαλιού μας ως την Πηγή της Ζωής και οραματιζόμαστε την προέκτασή του κάτω από τα πέλματά μας, σαν καρφιά που τρυπούν το έδαφος και προεκτείνονται μέχρι το κέντρο της γης, συνδέοντάς μας με το γήινο ηλεκτρομαγνητικό πυρήνα, ώστε να παραμείνουμε ακλόνητοι κατά τη διάρκεια της θεραπείας στη δική σας ισορροπία, ανεπηρέαστοι από την τάση των θεραπευομένων να μας αποδιοργανώνουν ενεργειακά.\nΌταν βρεθούμε μαζί με τον θεραπευόμενο και πριν ξεκινήσουμε τη θεραπευτική διαδικασία, σε ό,τι κι αν συνίσταται αυτό, ζητάμε από κείνον να σταθεί ή να καθίσει μπροστά μας, να κλείσει τα μάτια του και να μας δώσει νοερά την άδεια να εργαστούμε πάνω του.\nΜετά, ζητάμε κι εμείς νοερά άδεια από το σώμα του ασθενή μας, να το προσεγγίσουμε και να του προσφέρουμε τη βοήθειά σας. Περιμένουμε, μέχρι να νοιώσουμε ότι μας αποδέχεται. Εσείς που εφαρμόζετε θεραπευτικό μασάζ, μπορείτε το 2ο και 3ο βήμα να τα κάνετε όταν ο ασθενής σας ξαπλώσει στο κρεβάτι του μασάζ. Εκεί, αρχικά του ζητάτε να κλείσει για λίγο τα μάτια του, να πάρει 2-3 βαθιές εισπνοές και να νοιώσει πώς το σώμα του χαλαρώνει πάνω στο κρεβάτι του μασάζ. Κατόπιν προχωράτε στα βήματα 2ο και 3ο .\nΤο σώμα δεν το ξεγελάς. Η χωρίς άδεια προσέγγιση, ερμηνεύεται από το σώμα σαν βιασμός ή απόπειρα βιασμού.\nΤώρα είστε έτοιμοι να ξεκινήσετε τη συνεδρία σας.\nΣτη διάρκεια της συνεδρίας\nΣτη διάρκεια της συνεδρίας οφείλουμε να προσφέρουμε ολόψυχα πρόσβαση στη θεραπεία, χωρίς να σκεφτόμαστε άλλα ζητήματα έξω απ’ αυτό που κάνουμε, χωρίς να σκεφτόμαστε την αμοιβή ή το επόμενο ραντεβού μας και προπαντός, χωρίς να μιλάμε, παρά μόνο όταν είναι απολύτως απαραίτητο για να καθοδηγούμε στους χειρισμούς και πάνω απ’ όλα, με το κινητό μας τηλέφωνο ΚΛΕΙΣΤΟ.\nΤο ιδανικό θα είναι να έχετε και οι δύο τα τηλέφωνά σας εκτός λειτουργίας. Η θεραπευτική διαδικασία, είναι σαν μια προσευχή. Κάθε θόρυβος, κάθε περισπασμός πριν την ολοκλήρωσή της, μπορεί να ακυρώσει σε μικρό ή μεγάλο βαθμό τα οφέλη της. Αντίθετα, λίγη χαλαρωτική μουσική, σε ευχάριστη ένταση, μπορεί να αυξήσει τα οφέλη της θεραπευτικής συνεδρίας, συμβάλλοντας στη βαθύτερη επίδρασή της.\nΜπορεί να ξεγελάσεις εύκολα το νου, αλλά το σώμα δεν το ξεγελάς. Αν κρίνει ότι δεν είσαι ειλικρινά δοσμένος στη θεραπευτική διαδικασία, δεν θα ανταποκριθεί, ή δεν θα ανταποκριθεί όσο θα έπρεπε, ή όσο θα μπορούσε. Το να ανοίγουμε ατέλειωτες, άσχετες πολλές φορές συζητήσεις, κατά τη διάρκεια μιας θεραπευτικής συνεδρίας, έχει και για τους δύο, θεραπευόμενο και συνοδό, μειονεκτήματα:\nΑ. Δεν συγκεντρωνόμαστε επαρκώς στη θεραπεία. Μπορεί να παραμελούμε, το σχέδιο δράσης που είχαμε αρχικά, παρασυρόμενοι από τη συζήτηση, ή να εμμένουμε σ’ ένα σχέδιο που δεν ωφελεί, καθώς δεν αφουγκραζόμαστε την απόκριση του σώματος.\nΒ. Ο θεραπευόμενος δεν συγκεντρώνεται επαρκώς στο σώμα του, αποφεύγει να συμμετέχει σαν άμεσα ενδιαφερόμενος στη θεραπεία του, ακυρώνοντας τα όποια οφέλη και διαιωνίζοντας το πρόβλημά του. Όπως είπαμε και παραπάνω, ο οργανισμός προειδοποιεί όταν κάνουμε πράγματα εναντίον του, στην αρχή με ήπιο τρόπο και όσο τον αγνοούμε ή κωφεύουμε, με όλο και πιο έντονο.\nΛίγο πριν το τέλος της συνεδρίας, ενημερώνουμε νοητά το σώμα με το οποίο εργαζόμαστε ότι σε λίγο θα αποχωρήσουμε. Αυτό το κάνουμε, επειδή όταν το σώμα δώσει την άδεια και βεβαιωθεί ότι εισπράττει γνήσια φροντίδα και προστασία, αφήνεται σ’ αυτή, αποσύρει το «στρατιώτη», τον ενεργειακό του φύλακα (το κομμάτι του ενεργειακού του σώματος που αγρυπνεί για την προειδοποίηση του οργανισμού για κάθε κίνδυνο) δηλαδή, και ξοδεύει την ενέργεια αυτή στην αυτοθεραπεία του.\nΕνημερώνοντας το σώμα ότι πρόκειται να αποσυρθούμε, επανενεργοποιεί σταδιακά την προστασία του κι όχι απότομα, όπως αν δεν το προειδοποιήσουμε. Αυτή η τακτική είναι πολύ φιλάνθρωπη, διατηρεί τα οφέλη της θεραπείας και αυξάνει την εμπιστοσύνη του σώματος του θεραπευόμενου, απέναντι στο συνοδό θεραπείας, γιατί ξέρει ότι δεν θα το εγκαταλείψει ξαφνικά, αφήνοντάς το εκτεθειμένο σε πιθανούς κινδύνους. Αυτό είναι σημαντικό για τις επόμενες συνεδρίες, επειδή θα χρειάζεται όλο και λιγότερος χρόνος, για να αφεθεί το σώμα με εμπιστοσύνη στα χέρια του συνοδού, χρόνος που θα κερδηθεί για τη θεραπεία.\nΌταν η θεραπεία ολοκληρωθεί, ζητάμε από το θεραπευόμενο να μείνει λίγο με τα μάτια κλειστά, να εισπνεύσει 2-3 φορές βαθειά, τόσο, που να νοιώσει την αναπνοή του να φτάνει ως τα δάχτυλα των ποδιών του. Ταυτόχρονα, ολοκληρώνουμε την τεχνική μας, αποχαιρετούμε το σώμα νοερά, και καλούμε τον θεραπευόμενό μας, όταν νοιώσει έτοιμος να ανοίξει τα μάτια του. Μέχρι να συμβεί αυτό, μένουμε με ησυχία δίπλα του.\nΤο σώμα χρειάζεται μερικά λεπτά, μέχρι να μπει πάλι σε πλήρη εγρήγορση. Αν αποσυρθούμε πριν ο θεραπευόμενός μας φτάσει σε πλήρη συνείδηση, το σώμα, αλλά και ο νους, θα βιώσει ένα κενό, μια απουσία που θα ερμηνευθεί σαν έλλειμμα ασφάλειας, αυτό θα ακολουθηθεί από μια ανησυχία για την υπομονή και τις αγνές προθέσεις μας, όσον αφορά την προσφορά μας στη θεραπεία και το τελικό αποτέλεσμα θα είναι, το σώμα να κλειδώσει λίγο ή πολύ, απέναντί μας. Οι επόμενες συνεδρίες θα είναι δυσκολότερες και πιο ρηχές και δεν θ’ αργήσει ο θεραπευόμενος να διακόψει μια θεραπευτική διαδικασία, που μόνο θεραπευτική δεν θα είναι, τελικά.\nΑφού λοιπόν ο θεραπευόμενός μας έρθει σε πλήρη συνείδηση κι ανοίξει τα μάτια του, μπορούμε να τον ενθαρρύνουμε να μιλήσει για την εμπειρία του, αν το επιθυμεί. Στην περίπτωση αυτή, ας μην αφήνουμε τη συζήτηση να πλατειάσει. Μέχρι 15 λεπτά είναι αρκετό, ώστε να έχει κίνητρο να σκεφθεί και μόνος του μετά.\nΑν θελήσει να σηκωθεί, τον καθοδηγούμε ώστε να σηκωθεί αργά , όχι απότομα, χωρίς να δώσει ένταση στους μύες. Αν είναι ξαπλωμένος, τον καθοδηγούμε να γυρίσει στο πλάι, να στηριχθεί στον αγκώνα που είναι χαμηλότερα στο κρεβάτι και να βοηθήσει το σώμα να σηκωθεί, με τη βοήθεια και του άλλου χεριού. Έτσι διατηρείται η χαλαρή κατάσταση των μυών. Απότομο σήκωμα, μπορεί να ξαναφέρει το σώμα σε κατάσταση έντασης και να μειωθούν τα οφέλη της θεραπευτικής συνεδρίας.\nΓια σας, το συνοδό θεραπείας, η συνεδρία ολοκληρώνεται αφού φύγετε ή φύγει ο θεραπευόμενος. Τότε καταγράφετε τις παρατηρήσεις και τα αποτελέσματα, όπως τα είδατε εσείς και όπως τα είδε εκείνος σ’ αυτή τη συνεδρία και σχεδιάζετε την επόμενη. Γράφετε κάτω από τις παρατηρήσεις σας την πρόοδο που διαπιστώσατε προς την επίτευξη του στόχου της θεραπείας και προς ποιά κατεύθυνση θα πρέπει να εργαστείτε στην επόμενη συνεδρία, σύμφωνα με τις ενδείξεις αυτής, ώστε να έρθετε πιο κοντά στο στόχο σας. Σημειώνετε επίσης, τι πρέπει να μάθετε στο μεταξύ, ώστε να είστε αποτελεσματικότεροι στην επόμενη συνεδρία.\nΓια σας το συνοδό, η συνεδρία τελειώνει εδώ. Δώστε στον εαυτό σας 15-20 λεπτά ανάπαυλας, ώστε να χαλαρώσετε και να ξεκουραστείτε, πριν οδηγήσετε ή πριν ετοιμαστείτε να υποδεχθείτε τον επόμενο πελάτη- ασθενή σας.\nΓια σας τους θεραπευόμενους:\nΌταν ο συνοδός θεραπείας φύγει, ή εσείς φύγετε από το χώρο συνάντησης, καλό είναι να παραχωρήσετε στον εαυτό σας λίγα λεπτά ησυχίας, να αναλογιστείτε τις πληροφορίες που σας έδωσε το σώμα σας με τη βοήθεια του συνοδού σας, να δείτε τα λάθη και τις παραλείψεις που οδήγησαν το σώμα σας να υποφέρει και να σχεδιάσετε το δρόμο της επιστροφής. Είναι η ώρα ν’ αποφασίσετε, ή να επιβεβαιώσετε για άλλη μια φορά στον εαυτό σας την απόφαση να υπάρξει δρόμος και τρόπος επιστροφής στην υγεία.\nΕίναι πολύ ΚΑΚΗ ιδέα να βάλετε τηλεόραση, ή να οδηγήσετε μεγάλη απόσταση, ή με το στεροεοφωνικό τέρμα, ή να εμπλακείτε σε συζητήσεις ή διαφωνίες, μετά από μια θεραπευτική συνεδρία. Το αποτέλεσμα δεν θα είναι το προσδοκώμενο, εκτός αν αυτό που θέλετε, είναι να κοροϊδέψετε τον εαυτό σας ή την οικογένειά σας, ή και τους δύο, ότι κάνετε ό,τι μπορείτε για να θεραπευτείτε, ώστε να μη νοιώθετε τύψεις που σας βολεύει που αρρωστήσατε, ή που επιθυμείτε να τερματίσετε τη ζωή σας στη γη.\nΗ καλύτερη συνέχεια μετά από μια συνεδρία, είναι λίγη ώρα ησυχίας, ένα ντους ή μπάνιο και αφού οι σκέψεις και ο σχεδιασμός της συνέχειας τελειώσουν, λίγος ύπνος για επαναδιευθέτηση του υποσυνείδητου και του συνειδητού νου.\nΚαλό είναι, καθεμιά από τις επόμενες μέρες να κρατάτε λίγες στιγμές ησυχίας για τον εαυτό σας και να προβαίνετε καθημερινά δράσεις, που εξυπηρετούν το σχέδιό σας για τη θεραπεία.\nΗ θεραπευτική διαδικασία, συνεχίζει να λειτουργεί και μετά την αποχώρηση του συνοδού θεραπείας και συχνά, ενισχύεται κατά την απουσία του, εφόσον ο θεραπευόμενος επιλέξει να χρησιμοποιήσει τις γνώσεις και τα εργαλεία χειρισμού, που έλαβε κατά τη διάρκεια μιας συνεδρίας. Ο συνοδός είναι εκεί για να σας μάθει τεχνικές, να σας ενθαρρύνει και να σας σπρώχνει λίγο πιο μπροστά, στο δρόμο της θεραπείας σας. Στο χέρι σας είναι το πόσο θα αξιοποιήσετε αυτά που σας προσφέρει ώστε να τρέξετε την υπόθεσή σας. Γιατί αυτή είναι δική σας υπόθεση. Εσείς, στην ουσία, κάνετε τη θεραπεία σας. Εκείνος είναι ο συνοδός, ο συνοδοιπόρος σας στον αγώνα σας αυτό, αυτός που θα σας δώσει νέα εργαλεία θεραπείας, αυτός που θα σας ενθαρρύνει όταν θα νοιώθετε απογοήτευση, που θα σας διορθώσει όπου χρειαστεί, που θα χαρεί μαζί σας τη νίκη σας και που θα σας δείξει πώς θα «κλειδώσετε», πώς θα εδραιώσετε τη νίκη αυτή, φροντίζοντας τα απλά καθημερινά πράγματα, σκέψεις , συνήθειές σας, ώστε να είστε υγιείς.\nΔεν είναι ο θεραπευτής σας, αυτός που εσείς θα ξαπλώσετε μπροστά του κι εκείνος θα εφαρμόσει τη θεραπεία ερήμην σας. Αν η θεραπεία δεν πετυχαίνει, δεν φταίει μόνο αυτός. Εσείς έχετε το γενικό πρόσταγμα και πάνω από το μισό της ευθύνης, επίσης. Συνεργαστείτε μαζί του σαν άνθρωπος με άνθρωπο, για να πετύχετε τον σκοπό σας. Μην τον βλέπετε σα θεό. Δεν είναι.\nΕύχομαι σε όλους μας να έχουμε καλή υγεία και αποτελεσματικές και γρήγορες θεραπείες, όταν χρειαστεί.\nTags: Gianna Rousodimou, Giannoula Rousodimou, αυτοθεραπεία, Γιάννα Ρουσοδήμου, Γιαννούλα Ρουσοδήμου, ενεργειακή θεραπεία, θεραπεία, θεραπευόμενος, θεραπευτής, ορθή πρακτική θεραπείας, συνοδός θεραπείας


ΔΤ 544a, 10/09/2002, 23:55, Συμβάντα - Δελτία Τύπου - Πυροσβεστικό Σώμα Ελλάδος\nΔΤ 544a, 10/09/2002, 23:55, Συμβάντα\nΝεκρός μεταφέρθηκε, στις 12:30΄ σήμερα, ο Διολίτσης Σπυρίδων του Κων/νου, 43 ετών, από δύσβατη περιοχή, στο Δ/Δ Παρθενίου του Δήμου Κορυθίου, στο Νομό Αρκαδίας. Η συνδρομή της Υπηρεσίας μας ζητήθηκε από τους οικείους του άτυχου άνδρα όταν διαπίστωσαν ότι αυτός είχε βρει θάνατο από παθολογικά αίτια στην ανωτέρω περιοχή και ήταν αδύνατη η μεταφορά του σε Νοσοκομείο. Στην επιχείρηση ανάσυρσης έλαβαν μέρος τρεις πυροσβέστες με ένα όχημα, οι οποίοι παρέδωσαν τη σορό σε ασθενοφόρο του Ε.Κ.Α.Β. για τη διακομιδή στο Π.Γ. Νοσοκομείο Τρίπολης.\nΠολύνεκρο τροχαίο δυστύχημα σημειώθηκε στις 18:43΄ σήμερα, στην οδό Μεγαρίδος στον Ασπρόπυργο, όταν το Ι.Χ.Ε. αυτοκίνητο μάρκας ΒΜW με αριθμό κυκλοφορίας V198ILC, από άγνωστη μέχρι στιγμής αιτία, εξετράπη της πορείας του, με αποτέλεσμα να βγει στο αντίθετο ρεύμα κυκλοφορίας και να συγκρουστεί μετωπικά με το υπ' αριθ. ΚΗΙ 3439 απορριμματοφόρο Ι.Χ φορτηγό του Ενιαίου Συνδέσμου Δήμων και Κοινοτήτων Νομού Αττικής. Από τη σφοδρή σύγκρουση βρήκαν τραγικό θάνατο οι τρεις επιβάτες του Ι.Χ.Ε. αυτοκινήτου και τραυματίστηκε σοβαρά ο τέταρτος. Οι επτά πυροσβέστες που μετέβησαν στον τόπο του συμβάντος με τρία οχήματα ανέσυραν νεκρούς τους: Κονταξάκη Αναστάσιο, 47 ετών, Φουστέρη Φραγκούλη, 55 ετών και ένα άνδρα αγνώστων λοιπών στοιχείων, ενώ βαριά τραυματισμένο απεγκλώβισαν τον Κονταξάκη Στράτο, 22 ετών. Οι σοροί των νεκρών και ο τραυματίας παραδόθηκαν σε ασθενοφόρα του Ε.Κ.Α.Β. και μεταφέρθηκαν στο Θριάσιο Νοσοκομείο Ελευσίνας.\nΤραγικό θάνατο βρήκε στις 18:46΄ σήμερα, σε κτίριο όπου εργαζόταν, ο Σιγάλας Γεώργιος, του Ιωάννη, 44 ετών, στην οδό Ελ. Βενιζέλου 102, στο Δήμο Αμπελακίων, στη Σαλαμίνα. Ο άτυχος εργάτης καταπλακώθηκε από τμήμα της τσιμεντένιας πλάκας του μπαλκονιού, το οποίο, από άγνωστη μέχρι στιγμής αιτία, κατέρρευσε κατά τη διάρκεια οικοδομικών εργασιών που εκτελούνταν στο κτίριο. Η Υπηρεσία μας μετέβη στον τόπο του συμβάντος με 20 πυροσβέστες με έξι πυροσβεστικά οχήματα, οι οποίοι ανέσυραν τη σορό του άνδρα και στη συνέχεια αυτή μεταφέρθηκε στο Κέντρο Υγείας Σαλαμίνας.


Τρί, 25/01/2022 - 07:02\nΑίσθηση προκάλεσαν δημοσιεύματα σε μέσα ενημέρωσης περί δήθεν “στροφής στον πολιτικό ρεαλισμό” από τις Ηνωμένες Πολιτείες εξαιτίας της αλλαγής φρουράς στο Υπουργείο Εξωτερικών. Τα εν λόγω δημοσιεύματα ακολούθησαν της ανακοίνωσης ότι ο Ιωάννης Κασουλίδης μετά τις Βρυξέλλες θα ταξιδέψει στην Ουάσιγκτον όπου θα έχει συνάντηση ανάμεσα σε άλλες με τον Υπουργό Εξωτερικών των ΗΠΑ.\nΌπως είμαστε σε θέση να γνωρίζουμε, η επίσκεψη ουδεμία σχέση έχει με την αποχώρηση του Νίκου Χριστοδουλίδη από το Υπουργείο Εξωτερικών και την ανάληψη του από τον κ. Κασουλίδη. Αντιθέτως οι Αμερικανοί, είχαν προσκαλέσει τον τέως πια Υπουργό Εξωτερικών Νίκο Χριστοδουλίδη για επίσκεψη στις ΗΠΑ πριν αυτός υποβάλει την παραίτηση του.\nΟι συζητήσεις μάλιστα ανάμεσα στον Νίκο Χριστοδουλίδη και την αμερικανική πλευρά, εξελίσσονταν από τον Δεκέμβριο και αρχικά εσυζητείτο ο Ιανουάριος για την επίσκεψη αυτή. Εν τέλει προτάθηκε στον Νίκο Χριστοδουλίδη η 1η και 2α Φεβρουαρίου, ωστόσο μεσολάβησε η παραίτηση του από το Υπουργείο Εξωτερικών. Αξίζει να σημειωθεί ότι στο επίκεντρο των επαφών Χριστοδουλίδη με τους Αμερικανούς, προγραμματίστηκε και επίσκεψη υψηλόβαθμου αξιωματούχου του State Department για τα εγκαίνια του εκπαιδευτικού κέντρου Cyclops στη Λάρνακα το οποίο ολοκληρώνεται σύντομα.\nΣε κάθε περίπτωση η επίσκεψη του Ιωάννη Κασουλίδη αυτή την περίοδο στις ΗΠΑ είναι εξόχως σημαντική καθώς η Λευκωσία επιχειρεί εκ νέου να δημιουργήσει κινητικότητα στο πεδίο του κυπριακού έστω με την προώθηση κάποιων μέτρων οικοδόμησης εμπιστοσύνης. Ενδιαφέρον θα έχει πέραν της συνάντησης Κασουλίδη-Μπλίνκεν και η συνάντηση του με τον Σύμβουλο για θέματα ενεργειακής ασφάλειας Άμος Χόκσταϊν. Σε εκείνη τη συζήτηση θα υπάρξουν διευκρινίσεις σε σχέση με την αναθεώρηση της πολιτικής της Ουάσιγκτον για τον αγωγό East-Med και πως οι ΗΠΑ βλέπουν τα ενεργειακά της περιοχής της Ανατολικής Μεσογείου ευρύτερα.


67 θέματα στην ημερήσια διάταξη του Δημοτικού Συμβουλίου... - Flashnews.gr\nΣυνεδριάζει στο Δημοτικό Κατάστημα Ηρακλείου την Δευτέρα 18 Μαρτίου 2019 με 67 θέματα στην ημερήσια του διάταξη.\nΑναμόρφωση προϋπολογισμού έτους 2019 για την διαχείριση κτηνιατρικών αποβλήτων δημοτικού κτηνιατρείου (απόφαση 122/2019 Οικονομικής Επιτροπής).\nΑναμόρφωση προϋπολογισμού για την ενίσχυση του Κ.Α. 20-6063.005 με τίτλο «Είδη ατομικής προστασίας και γάλα (αποζημίωση προηγούμενων οικονομικών ετών 2012 έως και 2017 Ν.4483/2017 άρθρο 97 και 4484/2017) - (απόφαση 123/2019 Οικονομικής Επιτροπής).\nΑναμόρφωση προϋπολογισμού έτους 2019 για την ενίσχυση του Κ.Α. 00-6111.001 με τίτλο «Αμοιβή νομικών και συμβολαιογράφων (απόφαση 143/2019 Οικονομικής Επιτροπής).\nΤακτοποίηση χρηματικού υπολοίπου και Κ.Α. Εσόδων 32 – Κ.Α. Εξόδων 8511 και αναμόρφωση προϋπολογισμού έτους 2019 και του Ολοκληρωμένου Πλαισίου Δράσης (απόφαση 144/2019 Οικονομικής Επιτροπής).\nΑναμόρφωση προϋπολογισμού έτους 2019 για την ενίσχυση του ΔΟΠΑΦΜΑΗ (απόφαση 145/2019 Οικονομικής Επιτροπής).\nΑναμόρφωση προϋπολογισμού για το έργο με τίτλο «Eight cities together for Building Our Europe – 8C2C4EU, του Ευρωπαϊκού Προγράμματος Europe for Citizens 2014 – 2020 (απόφαση 146/2019 Οικονομικής Επιτροπής).\nΑναμόρφωση προϋπολογισμού έτους 2019 για την ενίσχυση του Κ.Α. 16-6117.006 με τίτλο Αμοιβή ατόμων εκτελούντων ειδικές υπηρεσίες (για τη συντήρηση παλαιτύπων της Β.Δ.Β.) (απόφαση 147/2019 Οικονομικής Επιτροπής).\nΑναμόρφωση προϋπολογισμού έτους 2019 για την υλοποίηση του βιωματικού προγράμματος με τίτλο «Μια πόλη εκπαιδεύεται» (απόφαση 148/2019 Οικονομικής Επιτροπής).\nΑναμόρφωση προϋπολογισμού έτους 2019 (απόφαση 149/2019 Οικονομικής Επιτροπής σε Ορθή Επανάληψη).\nΑναμόρφωση προϋπολογισμού έτους 2019 για τις ανάγκες του Τμήματος Συντήρησης Δημοτικών και Σχολικών Κτιρίων (απόφαση 150/2019 Οικονομικής Επιτροπής).\nΑναμόρφωση προϋπολογισμού έτους 2019 για την ενίσχυση του Κ.Α. 00-6423.001 με τίτλο «Οδοιπορικά έξοδα και αποζημίωση τρίτων (Μετακλητοί σύμβουλοι & συνεργάτες, Ειδικοί & Γενικοί Γραμματείς κ.λ.π. ιδιώτες (απόφαση 151/2019 Οικονομικής Επιτροπής).\nΕξειδίκευση πίστωσης για Κωδικούς Αριθμούς του προϋπολογισμού έτους 2019.\nΈγκριση μετάβασης και εξειδίκευση πίστωσης για την μετακίνηση του Αντιδημάρχου Ηρακλείου κ. Αναστασάκη Ιωάννη στην Θεσσαλονίκη.\nΣύσταση επιτροπής προσωρινής και οριστικής παραλαβής του έργου «Ανακατασκευή ποδοσφαιρικού γηπέδου 5x5 Δειλινών».\nΣύσταση επιτροπής προσωρινής και οριστικής παραλαβής του έργου «Συντήρηση και επισκευή κτιρίου Βασιλικής του Αγίου Μάρκου».\nΈγκριση 2ου Α.Π.Ε. του έργου «Κατασκευή μεταλλικού στεγάστρου στο 15ο δημοτικό σχολείο».\nΤροποποίηση της 57/2019 απόφασης Δ.Σ. εξειδίκευσης δαπανών για τον Κ.Α. 70.6474.008, με τίτλο: «Κοινές Δράσεις για τη Δημιουργία "Πράσινων" - Περιβαλλοντικά Φιλικών Διαδρομών μέσα σε Τουριστικές Περιοχές - ECORouTs”.\nΟνομασία πάρκου στα Καμίνια με το όνομα «Πάρκο Μανόλη Ρασούλη».\nΈγκριση πρωτοκόλλου παραλαβής για το Β’ παραδοτέο της υπηρεσίας με τίτλο «Παροχή υπηρεσιών τεχνικού συμβούλου για ΣΔΑΕ».\nΈγκριση πρωτοκόλλου παραλαβής για το Γ’ παραδοτέο της υπηρεσίας με τίτλο «Παροχή υπηρεσιών τεχνικού συμβούλου για ΣΔΑΕ».\nΈγκριση Πρωτοκόλλου Παραλαβής για το Γ’ παραδοτέο της υπηρεσίας με τίτλο «Παροχής γραφιστικών υπηρεσιών για την παρουσίαση έργων και μελετών της Τεχνικής Υπηρεσίας του Δήμου Ηρακλείου».\nΕισήγηση για την απόρριψη της ένστασης της αναδόχου εταιρείας «Μ.Γ.Ν. ΑΤΕ» για το έργο «ΑΝΑΠΛΑΣΗ ΟΔΟΥ ΚΟΜΝΗΝΩΝ».\nΈγκριση 2ης Παράτασης του άρθρου 184 του Ν.4412/2016 για την ολοκλήρωση της μελέτης με τίτλο «ΜΕΛΕΤΗ ΧΡΗΣΗΣ ΚΑΙ ΑΠΟΚΑΤΑΣΤΑΣΗΣ ΔΗΜΟΤΙΚΟΥ ΚΤΙΡΙΟΥ ΕΠΙ ΤΗΣ ΟΔΟΥ 25ΗΣ ΑΥΓΟΥΣΤΟΥ ΜΕ ΑΡ.3».\nΈγκριση 1ου Ανακεφαλαιωτικό Πίνακα του έργου με τίτλο «ΠΕΡΙΒΑΛΛΟΝΤΙΚΗ ΑΝΑΒΑΘΜΙΣΗ ΠΑΡΚΟΥ ΓΕΩΡΓΙΑΔΗ».\nΕξειδίκευση που αφορά τον Κ.Α. 70-6266.001 με τίτλο «Συντήρηση προγραμμάτων Η/Υ».\nΈγκριση Πρωτοκόλλου Παρακολούθησης και Παραλαβής.\nΈγκριση Πρωτοκόλλων Οριστικής Παραλαβής.\nΚαταβολή και καθορισμός εξόδων παράστασης Προέδρου – Αντιπροέδρου και μελών Δ.Σ. Σχολικής Επιτροπής Α/θμιας Εκπαίδευσης Δήμου Ηρακλείου.\nΚαταβολή και καθορισμός εξόδων παράστασης Προέδρου – Αντιπροέδρου και μελών Δ.Σ. Σχολικής Επιτροπής Β/θμιας Εκπαίδευσης Δήμου Ηρακλείου.\nΕξειδίκευση πίστωσης για την υλοποίηση του εκδοτικού προγράμματος για το έτος 2019 σε βάρος του Κ.Α. 15-6615.003 με τίτλο «Εκτυπώσεις, εκδόσεις, βιβλιοδετήσεις και ανατυπώσεις της Β.Δ.Β.\nΟριστική παραλαβή για την εκτέλεση της υπηρεσίας «Διοργάνωση και υλοποίηση του 1ου Επιστημονικού Συνεδρίου «Ηράκλειο… η πόλη που μαθαίνει, συνέργειες για την προώθηση της δια βίου μάθησης».\nΕξειδίκευση πίστωσης για τον Κ.Α. 00-6823.001 με τίτλο «Τόκοι υπερημερίας χρήσης».\nΠρόσληψη προσωπικού με σύμβαση εργασίας ιδιωτικού δικαίου ορισμένου χρόνου διάρκειας δύο (2) μηνών για κάλυψη εποχιακών αναγκών του Τμήματος Μελετών και Πρασίνου του Δήμου μας, σύμφωνα με τις διατάξεις του Ν.3584/2007.\nΠρόσληψη προσωπικού με σύμβαση εργασίας ιδιωτικού δικαίου ορισμένου χρόνου διάρκειας δύο (2) μηνών για κάλυψη εποχιακών αναγκών του Τμήματος Αποκομιδής Απορριμμάτων και ανακυκλώσιμων υλικών του Δήμου μας, σύμφωνα με τις διατάξεις του Ν.3584/2007.\nΠρόσληψη εποχικού προσωπικού για αντιμετώπιση κατεπειγουσών αναγκών της Διεύθυνσης Συντήρησης και Αυτεπιστασίας για το έτος 2019.\nΠαράταση συμβάσεων προσωπικού που απασχολείται στο Κέντρο Κοινότητας, Παράρτημα Ρομά Δήμου Ηρακλείου.\nΜετατροπή από μειωμένου ωραρίου με σταθερό ποσοστό του χρόνου εργασίας ανά μήνα (μερικής απασχόλησης) σε πλήρους ωραρίου (απασχόλησης) σύμβασης Ιδιωτικού δικαίου ορισμένου χρόνου προσωπικού που απασχολείται στην υλοποίηση του έργου με τίτλο «INTEGRATED MANAGEMENT SUPPORT FOR ENERGY EFFICIENCY IN MEDITERRANEAN PUBLIC BUILDINGS» του διακρατικού προγράμματος Ευρωπαϊκής Εδαφικής Συνεργασίας INTERREG – MED 2014 – 2020.\nΜετακίνηση της λαϊκής αγοράς που διεξάγεται κάθε Τρίτη στη Δ.Ε. Νέας Αλικαρνασσού (απόφαση 13/2019 Επιτροπής Ποιότητας Ζωής) .\nΜέτρα ρύθμισης της κυκλοφορίας, περιμετρικά και μπροστά από το 30ο Δημοτικό Σχολείο και 41ο Νηπιαγωγείο Ηρακλείου επί των οδών Πυράνθου και Αυλώνος (απόφαση 15/2019 Επιτροπής Ποιότητας Ζωής, σε Ορθή Επανάληψη).\nΜέτρα ρύθμισης της κυκλοφορίας, περιμετρικά και μπροστά από 6ο ΕΠΑΛ & 1ο ΕΠΑΛ Ηρακλείου επί των οδών Ιτάνου, Πιτσουλάκη και Αχέπανς (απόφαση 16/2019 Επιτροπής Ποιότητας Ζωής, σε Ορθή Επανάληψη).\nΜέτρα ρύθμισης της κυκλοφορίας, περιμετρικά και μπροστά από το 3ο Γυμνάσιο, 4ο Εσπερινό και 5ο Λύκειο Ηρακλείου επί των οδών Λ. Σκεπετζή – Φιλελλήνων (απόφαση 17/2019 Επιτροπής Ποιότητας Ζωής, σε Ορθή Επανάληψη).\nΜέτρα ρύθμισης της κυκλοφορίας μπροστά από το 46ο Νηπιαγωγείο Ηρακλείου επί της οδού Κονδυλάκη (απόφαση 18/2019 Επιτροπής Ποιότητας Ζωής).\nΜέτρα ρύθμισης της κυκλοφορίας, περιμετρικά και μπροστά από το 7ο Δημοτικό Σχολείο Ηρακλείου επί της Πλ. Κύπρου και της Λ. Κνωσσού (απόφαση 19/2019 Επιτροπής Ποιότητας Ζωής).\nΜέτρα ρύθμισης της κυκλοφορίας – καθορισμός ορίου ταχύτητας – με βάση το αριθμ. πρωτ. 49.352/13-6-2018 πρακτικό της Επιτροπής Κυκλοφορίας του Δήμου (απόφαση 20/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (μονοδρόμηση Χατζησπύρου) - (απόφαση 22/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (απαγορεύσεις) - (απόφαση 23/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (οδός Κονίτσης) - (απόφαση 24/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (όρια ταχύτητας) - (απόφαση 25/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (για το σταθμό υπεραστικού ΚΤΕΛ) - (απόφαση 26/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (πιάτσα ταξί Εφέσου) - (απόφαση 27/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (πεζόδρομος Φαιτάκη) - (απόφαση 28/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (οδό Ηρακλείτου) - (απόφαση 29/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (παραχώρηση χώρων φορτοεκφόρτωσης) -(απόφαση 30/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (καθορισμός ορίων ταχύτητας) - (απόφαση 31/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (μονοδρόμηση Καρατάρη) - (απόφαση 32/2019 Επιτροπής Ποιότητας Ζωής).\nΜέτρα ρύθμισης της κυκλοφορίας με βάση το αριθμ. πρωτ. 2.554/10-1-2019 πρακτικό της Επιτροπής Κυκλοφορίας του Δήμου (καθορισμός ορίων ταχύτητας περιμετρικά Νηπιαγωγείων) - (απόφαση 33/2019 Επιτροπής Ποιότητας Ζωής σε Ορθή Επανάληψη).\nΈγκριση πρωτοκόλλου οριστικής παραλαβής εργασιών Τεχνικού ασφαλείας.\nΕκμίσθωση καταστημάτων του Δημοτικού Κοιμητηρίου.\nΔωρεάν παραχώρηση χρήσης ακινήτου στην Ελληνική Ομάδα Διάσωσης.\nΈγκριση απομάκρυνσης δένδρων και αντικατάσταση τους με νέες φυτεύσεις.\nΈγκριση μετάβασης και εξειδίκευση πίστωσης για την μετακίνηση του εντεταλμένου συμβούλου κ. Garancini Gian Andrea Paolo, του Δήμου Ηρακλείου στις Βρυξέλλες και στην Ρουμανία.\nΈγκριση μετάβασης και εξειδίκευση πίστωσης για την μετακίνηση του Αντιδημάρχου Ηρακλείου κ. Κεφαλογιάννη Ιωάννη στον Πειραιά.\nΕξειδίκευση πίστωσης (Κ.Α. 10-6613.001 «Έκδοση φωτοαντιγράφων και εκτύπωση φωτογραφιών»).\nΕξειδίκευση πίστωσης για την προμήθεια υγειονομικού και φαρμακευτικού υλικού.\nΔευτέρα, 18 Μαρτίου 2019, 07:45


«Εκμεταλλεύομαι τη σχέση μου με τον Μαρινάκη!» - Sportdog.gr - Αθλητικά Νέα | Ειδήσεις | Sport\n24/01/11 - 17:46\n«Εκμεταλλεύομαι τη σχέση μου με τον Μαρινάκη!»\nΣτα ίσα τα είπε ο Γεράσιμος Βεντούρης στη σημερινή συνέντευξη Τύπου.\n«Ο Κουμορτζί μένει στον Πανιώνιο», τόνισε, ενώ, όσο για το αν υπάρχει σχέση εξάρτησης με τον Ολυμπιακό, είπε: «Δεν υπάρχει καμία σχέση εξάρτησης! Απλά, θα συνεχίσω να εκμεταλλεύομαι κατά κόρον την προσωπική σχέση που έχω με τον κ. Μαρινάκη και όσο μπορώ θα φέρνω παίκτες όπως ο Μήτρογλου από τον Ολυμπιακό. Κανένας δεν μπορεί να με κατηγορήσει για αυτό»!\nΟ κ. Βεντούρης αρχικά είπε: «Μετά από 20 και πλέον χρόνια, ο Πανιώνιος γύρισε στον Ερασιτέχνη, κάτω από περίεργες και ιδιαίτερες συνθήκες. Αυτό αποτελεί μοναδική περίπτωση στην ιστορία του ελληνικού ποδοσφαίρου. Καλούμαστε, σε συνθήκες δύσκολες, να διαχειριστούμε σωστά το σύλλογο. Δεν ξέρουμε, πάντως, αν εμείς είμαστε το παράδειγμα. Το Νοέμβριο ο κ. Τσακίρης αποφάσισε να εγκαταλείψει την ΠΑΕ. Υπήρξαν έντονες αντιδράσεις από τον κόσμο γιατί συζητούσε με ένα συγκεκριμένο άτομο για την παραχώρηση της ΠΑΕ. Μέσα στο αδιέξοδο, χωρίς να έχω ρωτήσω τα άλλα μέλη του Ερασιτέχνη, τον ρώτησα αν προτίθεται να παραχωρήσει την ΠΑΕ σε μας. Ήταν μία ιδέα που φούντωσε σιγά-σιγά. Εν τέλει, μου είπε ότι θέλει να παραχωρήσει την ΠΑΕ. Όπως και τότε, με την ανακοίνωση μας, έτσι και τώρα, λέω το ίδιο πράγμα: Δηλώνουμε παρών, είμαστε παρόντες και θα παραμείνουμε παρόντες. Το πρώτο μας μέλημα ήταν να ορθοποδήσει η ομάδα αγωνιστικά, καθώς βρισκόταν και βρίσκεται σε δύσκολη βαθμολογική θέση. Έχουν γίνει, ήδη, κάποιες κινήσεις και βλέπουμε ότι έχουν θετικά αποτελέσματα. Μετά το τέλος των μεταγραφών θα ασχοληθούμε και με θέματα εσωτερικά της ΠΑΕ. Μέλημά μας είναι να βρεθεί επενδυτής. Αυτό το ευχόμαστε και θα το επιδιώξουμε, αλλά δεν ξέρουμε αν θα τα καταφέρουμε. Οικονομικά, πάντως, η ΠΑΕ είναι σε πολύ καλή οικονομική κατάσταση. Η όποια πίεση υπάρχει, υπάρχει γιατί εμείς θέλουμε να είμαστε συνεπείς ημερολογιακά στις υποχρεώσεις μας. Αν βρεθεί επενδυτής, θα παραλάβει μία υγιή ΠΑΕ. Μέσα στις επόμενες μέρες ελπίζουμε να γίνει απόλυτα υγιής και η ομάδα, αγωνιστικά».\nΣυγκεκριμένα, για τον κ. Τσακίρη: «Ο κ. Τσακίρης ήταν και είναι φίλος μου. Ήταν και είναι Πανιώνιος! Εγώ πρώτος, όμως, του ασκώ δριμεία κριτική. Ήρθε με αγνές προθέσεις στο σύλλογο και έβαλε πάρα πολλά λεφτά. Απίστευτα λεφτά. Το αποτέλεσμα, δυστυχώς, συνοψίζεται σε μία ατάκα του κ. Μπέου, που είχε πει σε ραδιοφωνικό σταθμό: «με τα λεφτά που έβαλε, θα έπρεπε να γράψει ιστορία στο ελληνικό ποδόσφαιρο»! Αλλά δεν έγινε σωστή διαχείριση. Αυτό ήταν ένα από τα λάθη του. Ο Κωνσταντίνος Τσακίρης, ωστόσο, αποτελεί κομμάτι της ιστορίας του συλλόγου. Ελπίζω, κάποια στιγμή στο μέλλον, να έρθει ξανά δίπλα μας για να βοηθήσει. Εξάλλου, κάποιοι που φεύγουν από μία ΠΑΕ και αφήνουν στα ταμεία της 1 εκατ. ευρώ, δεν έχουν κακές προθέσεις».\nΓια τον κ. Κιντή: «Ο κ. Κιντής ήταν ένα μεγάλο λάθος του Κωνσταντίνου Τσακίρη. Ο εν λόγω κύριος διέλυσε αγωνιστικά την ομάδα. Έχουμε παίκτες που έχουν παχυλά συμβόλαια, ανεξήγητα. Το θέμα του κ. Κιντή θα απασχολεί και το επόμενο διάστημα τον Πανιώνιο… στα δικαστήρια».\nΓια τον Μήτρογλου και γενικά, για τις μεταγραφές: «Με την απόκτησή του έχει έρθει, ήδη, μία στροφή κομβική στην ομάδα. Αυτό μας είχε πει και ο Τάκης Λεμονής. Η ομάδα έχει ενισχυθεί και με την απόκτηση του Σβέρκος, ενώ σήμερα μας ενημέρωσαν ότι βγήκε η βίζα του Κβιρκβέλια, ο οποίος έρχεται αύριο στην Αθήνα για να περάσει από ιατρικές εξετάσεις και να υπογράψει συμβόλαιο συνεργασίας με την ομάδα. Ο κ. Λεμονής πιστεύει ότι θα βοηθήσει πολύ στο αριστερό άκρο της άμυνας. Εκεί έχουμε τον Γιάννη Κοντοέ, που παίζει πάντα με ψυχή, αλλά όχι στη φυσική του θέση. Θέλω να σας πω και κάτι ακόμα. Είχαμε μιλήσει με τον Νικολάου, δεν προχώρησε, όμως, η περίπτωσή του και κλείσαμε τον Μπαλάφα. Αλλά το Σάββατο, λόγω του τραυματισμού του Φωτάκη, ο ΠΑΟΚ μας ενημέρωσε ότι θα κρατήσει τον παίκτη. Θα συνεχίσουμε την προσπάθεια, πάντως. Επίσης, πήραμε έναν προπονητή καταξιωμένο, το οποίο θα τον αφήσουμε να δουλέψει απερίσπαστος».


UEFA Champions League - σελίδα 553 - Novasports.gr\n14/03/2012 • 23:38\nΠέρασε εύκολα η "Βασίλισσα" (vid)\nΗ Ρεάλ Μαδρίτης επικράτησε εύκολα της ΤΣΣΚΑ Μόσχας με 4-1 και προκρίθηκε στην προημιτελική φάση του Τσάμπιονς Λιγκ.\n14/03/2012 • 16:09\nΣλούτσκι: «Ασταμάτητη η Ρεάλ»\nΑναπόφευκτο φαίνεται να θεωρεί ο προπονητής της ΤΣΣΚΑ Μόσχας Λεονίντ Σλούτσκι, το γεγονός ότι η ομάδα του θα δεχτεί γκολ από τη Ρεάλ Μαδρίτης στη δεύτερη μεταξύ τους αναμέτρηση για τους «16» του Τσάμπιονς Λιγκ.\n14/03/2012 • 11:01\nΝτεσάν: "Μια χαρά..."\nΟ Ντιντιέ Ντεσάν είχε μόνο καλά λόγια να πει για τους παίκτες του μετά την πρόκριση που πήραν στο Μιλάνο απέναντι στην Ιντερ.\n14/03/2012 • 10:35\nΓια την κακή του τύχη μίλησε ο Κλαούντιο Ρανιέρι μετά τη νίκη της Ιντερ με 2-1 επί της Μαρσέιγ που έφερε τον αποκλεισμό από τους "8" του Champions League.\n14/03/2012 • 10:16\nΡονάλντο: "Δεν φεύγει ο Μουρίνιο"\nΟ Κριστιάνο Ρονάλντο αποκάλυψε ότι ο Ζοσέ Μουρίνιο θα συνεχίσει και μετά το καλοκαίρι στην τεχνική ηγεσία της Ρεάλ Μαδρίτης.\n14/03/2012 • 01:01\nΜε τον Ματσάρι στον πάγκο η Νάπολι\nΜε τον Βάλτερ Ματσάρι στον πάγκο της θα παραταχθεί αύριο η Νάπολι στο «Στάμφορντ Μπριτζ» εναντίον της Τσέλσι, στον αγώνα ρεβάνς με τους «μπλε» για τη φάση των «16» του Τσάμπιονς Λιγκ.\n14/03/2012 • 00:20\nΤην πίστη του ότι η Μπάγερν Μονάχου θα καταφέρει τελικά να ξεπεράσει το εμπόδιο της Βασιλείας και να πάρει το εισιτήριο για τους «8» του Τσάμπιονς Λιγκ, εξέφρασε ο προπονητής των Βαυαρών Γιουπ Χάινκες.\n14/03/2012 • 00:10\nΧάμσικ: «Στο χέρι μας»\nΗ Νάπολι πηγαίνει με προβάδισμα δύο τερμάτων στη ρεβάνς για τους «16» του Τσάμπιονς Λιγκ με την Τσέλσι, μετά το εντός έδρας 3-1, αλλά ο Μάρεκ Χάμσικ δε θεωρεί τίποτα ως δεδομένο.\n13/03/2012 • 23:43\nΤη νίκη η Ιντερ, την πρόκριση η Μαρσέιγ (vid)\nΗ Ιντερ επικράτησε 2-1 της Μαρσέιγ στο Μεάτσα, όμως η πρόκριση πήγε στους Γάλλους που χτύπησαν πάλι με γκολ στις καθυστερήσεις, όπως και στον πρώτο αγώνα.


ΗΦΑΙΣΤΟΣ : 02/24/14\nΑποσπάσματα από την ''Καταγωγή της οικογένειας, της ατομικής ιδιοκτησίας και του κράτους''\nΤο κράτος δεν είναι, λοιπόν, σε καμία περίπτωση μια δύναμη που επιβλήθηκε στην κοινωνία απ’ έξω. Το κράτος δεν είναι επίσης η ‘πραγματοποίηση της ηθικής ιδέας, η ‘εικόνα και η πραγματοποίηση του ορθού λόγου’, όπως ισχυρίζεται ο Χέγκελ. Το κράτος είναι προϊόν της κοινωνίας σε ορισμένη βαθμίδα εξέλιξης. Είναι η ομολογία ότι η κοινωνία αυτή μπερδεύτηκε σε μία αξεδιάλυτη αντίφαση με τον ίδιο τον εαυτό της, ότι διασπάστηκε σε ασυμφιλίωτες αντιθέσεις που είναι ανήμπορη να παραμερίσει. Και για να μη φθείρουν αυτές οι αντιθέσεις, οι τάξεις με τα αντιμαχόμενα οικονομικά συμφέροντα τον εαυτό τους και την κοινωνία σ’ έναν άκαρπο αγώνα, έγινε αναγκαία μια δύναμη που φαινομενικά στέκεται πάνω από την κοινωνία, για να μετριάζει τη σύγκρουση, για να την κρατάει μέσα στα όρια της ‘τάξης’. Και η δύναμη αυτή που βγήκε από την κοινωνία, αλλά που τοποθετήθηκε πάνω από αυτήν, που όλο και περισσότερο αποξενώνεται από αυτήν, είναι το κράτος. [...]\nΕπειδή το κράτος δημιουργήθηκε από την ανάγκη να χαλιναγωγούνται οι ταξικές αντιθέσεις, και επειδή ταυτόχρονα γεννήθηκε μέσα στη σύγκρουση αυτών των τάξεων, είναι κατά κανόνα κράτος της πιο ισχυρής, οικονομικά κυρίαρχης τάξης, που με τη βοήθεια του κράτους γίνεται και πολιτικά κυρίαρχη τάξη, και έτσι αποκτά νέα μέσα για την κατάπνιξη και την εκμετάλλευση της καταπιεζόμενης τάξης. Έτσι, το αρχαίο κράτος ήταν πριν απ’ όλα κράτος των δουλοκτητών για την καταπίεση των δούλων, όπως το φεουδαρχικό κράτος ήταν όργανο των ευγενών για την καταπίεση των δουλοπαροίκων και των κολίγων, και το σύγχρονο αντιπροσωπευτικό κράτος είναι όργανο εκμετάλλευσης της μισθωτής εργασίας από το κεφάλαιο. Κατ’ εξαίρεση ωστόσο παρουσιάζονται περίοδοι, όπου οι ανταγωνιζόμενες τάξεις κρατού τόσο πολύ την ισορροπία μεταξύ τους, που η κρατική εξουσία σα φαινομενικός μεσάζοντας αποκτάει για μια στιγμή μια κάποια ανεξαρτησία απέναντι και στις δύο. Τέτοια ήταν η απόλυτη μοναρχία του 17ου και 18ου αιώνα, που εξισορροπεί μεταξύ τους τους ευγενείς και την αστική τάξη. Τέτοιος ήταν ο βοναπαρτισμός της πρώτης και ιδίως της δεύτερης γαλλικής αυτoκρατορίας, που χρησιμοποίησε το προλεταριάτο ενάντια στην αστική τάξη και την αστική τάξη ενάντια στο προλεταριάτο. [...]\nΤο κράτος λοιπόν δεν υπάρχει από καταβολής κόσμου. Υπήρξαν κοινωνίες που τα έβγαζαν πέρα χωρίς αυτό, που δεν είχαν ιδέα από κράτος και κρατική εξουσία. Σε μια ορισμένη βαθμίδα της οικονομικής εξέλιξης, που αναγκαστικά ήταν συνδεδεμένη με τη διάσπαση της κοινωνίας σε τάξεις, το κράτος έγινε απαραίτητο εξαιτίας αυτής της διάσπασης. Πλησιάζουμε τώρα με γοργά βήματα σε μια βαθμίδα εξέλιξης της παραγωγής, όπου η ύπαρξη αυτών των τάξεων όχι μόνο έπαψε να αποτελεί ανάγκη, αλλά και γίνεται πραγματικό εμπόδιο της παραγωγής. ΟΙ τάξεις θα εξαφανιστούν το ίδιο αναπόφευκτα όπως αναπόφευκτα δημιουργήθηκαν στο παρελθόν. Με την εξαφάνιση των τάξεων θα εξαφανιστεί αναπόφευκτα το κράτος. Η κοινωνία που οργανώνει με νέο τρόπο την παραγωγή πάνω στη βάση ελεύθερης και ίσης οργάνωσης των παραγωγών, θα βάλει ολόκληρη την κρατική μηχανή εκεί που θα είναι τότε η θέση της: στο μουσείο των αρχαιοτήτων, δίπλα στο ροδάνι και το μπρούτζινο τσεκούρι.\nΗ Π@@@@ΝΑ ΘΕΛΕΙ ΝΑ ΚΡΥΦΤΕΙ, ΜΑ Η ΧΑΡΑ ΔΕΝ ΤΗΝ ΑΦΗΝΕΙ...\nΟ ΚΑΠΙΤΑΛΙΣΜΟΣ ΒΡΙΣΚΕΤΑΙ ΣΕ ΕΠΙΚΙΝΔΥΝΗ ΚΑΠΙΤΑΛΙΣΤΙΚΗ ΟΙΚΟΝΟΜΙΚΗ ΚΡΙΣΗ, ΑΠ' ΤΗΝ ΟΠΟΙΑ ΕΙΝΑΙ ΟΡΑΤΟ ΟΤΙ ΔΕΝ ΜΠΟΡΕΙ ΝΑ ΒΓΕΙ...\n...Κι είναι παραμύθι για αφελείς και ανυποψίαστους\nη οποιαδήποτε άποψη-ανάλυση περί τού αντιθέτου.\nΟι καπιταλιστές όμως, ενήμεροι για τα πάντα, υποψιασμένοι και ουδόλως αφελείς,\nαυτήν την αλήθεια τη γνωρίζουν πάρα πολύ καλά και την τρέμουν...\nΤρέμουν την επερχόμενη και αναπόφευκτη εξέλιξη,\nόπου αυτοί με το κράτος τους -με τα κράτη τους-δεν θα μπορούν να κυβερνούν τούς λαούς όπως πριν,\nενώ ταυτόχρονα οι λαοί δεν θ' αντέχουν την κυριαρχία-βαρβαρότητά τους.\nΤότε ακριβώς είναι που κάθε λαός θ' αναζητήσει την διέξοδο απ' τη βαρβαρότητα.\nΚι αυτή η διέξοδος, η ΜΟΝΑΔΙΚΗ ΔΙΕΞΟΔΟΣ ΑΠ' ΤΗΝ ΚΑΠΙΤΑΛΙΣΤΙΚΗ ΚΡΙΣΗ ΠΟΥ ΑΠΕΙΛΕΙ ΟΛΟΚΛΗΡΟ ΤΟΝ ΠΛΑΝΗΤΗ,\nείναι Ο ΣΟΣΙΑΛΙΣΜΟΣ-ΚΟΜΜΟΥΝΙΣΜΟΣ.\nΝα γιατί σήκωσε ο καπιταλισμός το φασισμό-ναζισμό απ' το νεκροκρέβατό του.\nΞέρει πως μόνο αυτός ο ΒΡΙΚΟΛΑΚΑΣ μπορεί να τον στηρίξει, έστω και προσωρινά.\nΜα για να καταφέρει ο ΦΑΣΙΣΜΟΣ-ΝΑΖΙΣΜΟΣ να κερδίσει έδαφος, έχει ανάγκη από κινηματικό λαϊκό έρεισμα...\nΠρος αυτήν την κατεύθυνση λοιπόν, επιστρατεύουν ό,τι χειρότερο κυκλοφορεί ανάμεσά μας...\nΌ,τι πιο βρωμερό και διεστραμμένο στους κόλπους τού λαού. Ό,τι έκτρωμα γεννά η λαϊκή οικογένεια... Τα σκουπίδια που ο λαός πετάει στη χωματερή....\nΠρόβα τζενεράλε λοιπόν για επιβολή τής χειρότερης εκμετάλλευσης των λαών με το μαστίγιο τού φασισμού-ναζισμού, η δράση των σκουπιδιών, των φασιστοναζίδων δηλαδή, στην Ουκαρνία.\nΤο "θάψιμο" της ελπίδας των λαών.\nΤο "θάψιμο" κάθε εικόνας, κάθε δείγματος, κάθε λέξης, ΚΑΘΕ ΑΝΘΡΩΠΟΥ, που αντιπαλεύει τον καπιταλισμό, άρα και το γέννημά του, το φασισμό-ναζισμό.\nΟ,ΤΙ ΚΑΙ ΝΑ ΚΑΝΟΥΝ ΟΜΩΣ ΟΙ ΝΑΖΙΔΕΣ ΓΙΑ ΝΑ ΒΟΗΘΗΣΟΥΝ ΤΟΝ ΚΑΠΙΤΑΛΙΣΜΟ ΝΑ ΚΕΡΔΙΣΕΙ ΧΡΟΝΟ ΚΑΙ ΝΑ ΕΠΙΒΑΛΛΕΙ ΣΤΟΥΣ ΛΑΟΥΣ ΤΗΝ ΟΛΟ ΚΑΙ ΣΚΛΗΡΟΤΕΡΗ ΒΑΡΒΑΡΟΤΗΤΑ ΤΟΥ,\nΚΟΚΚΙΝΟΣ ΑΝΕΜΟΣ ΘΑ ΣΑΡΩΣΕΙ ΚΙ ΑΥΤΟΥΣ ΚΑΙ Τ' ΑΦΕΝΤΙΚΑ ΤΟΥΣ.\nΡΙΞΤΕ ΟΜΩΣ ΚΑΙ ΜΙΑ ΜΑΤΙΑ Σ' ΑΥΤΟ ΤΟ VIDEO,\nκαι θα καταλάβετε πως είναι αδιαμφισβήτητη αλήθεια, ότι η π@@@@να θέλει να κρυφτεί, μα η χαρά δεν την αφήνει...\nΔείτε λοιπόν αυτό το video να ΔΙΑΠΙΣΤΩΣΕΤΕ ΜΕ ΤΑ ΙΔΙΑ ΣΑΣ ΤΑ ΜΑΤΙΑ ΠΟΙΟΣ Ο ΡΟΛΟΣ ΚΑΙ Η ΑΠΟΣΤΟΛΗ ΤΩΝ ΝΑΖΙΔΩΝ ΑΠΑΝΤΑΧΟΥ ΤΗΣ ΓΗΣ,\nΜΗ ΕΞΑΙΡΟΥΜΕΝΗΣ ΤΗΣ ΕΛΛΑΔΑΣ.\nΘέλουν να γυρίσουν την εργατιά, τους εργατοϋπάλληλους και τ' άλλα λαϊκά στρώματα, στην εποχή τής δουλείας,\nελπίζοντας πως θα σωθεί ο καπιταλισμός.\nΜόνο που αυτό είναι παράλογο. Στην πράξη δεν βγαίνει.\nΠοιος θα καταναλώνει μετά τα παραγόμενα προϊόντα;\nΜεταξύ τους οι καπιταλιστές και οι δήμιοί τους;;;\nΟι λαοί καταναλώνουν τα πολλά.\nΚι όταν οι λαοί δεν έχουν σάλιο στην τσέπη,\nτο έργο δεν βγαίνει...\nΝαι, ο καπιταλισμός δεν σώνεται, έστω κι αν χύσει το αίμα δισεκατομμυρίων ανθρώπων με πόλεμο.\nΚι όμως, θα το επιχειρήσει...\nο καπιταλισμός ξαμολάει το φασισμό-ναζισμό, πριν εξαπολύσει πόλεμο...\nΤΣΑΚΙΣΤΕ ΤΟ ΦΑΣΙΣΜΟ-ΝΑΖΙΣΜΟ ΚΑΙ ΤΟΥΣ ΦΑΣΙΣΤΟΝΑΖΙΔΕΣ,\nΜ' ΟΠΟΙΑ ΜΟΥΡΗ,\nΜ' ΟΠΟΙΟ ΟΝΟΜΑ,\nΜ' ΟΠΟΙΑ ΦΟΡΕΣΙΑ\nΚΙ ΑΝ ΚΑΜΟΥΦΛΑΡΟΝΤΑΙ!\nΑΠΟΚΑΛΥΨΤΕ ΤΟΥΣ ΚΑΙ ΑΠΟΜΟΝΩΣΤΕ ΤΟΥΣ!\nΑΡΚΕΤΑ ΒΑΣΑΝΑ ΕΧΕΙ Η ΖΩΗ ΜΑΣ,\nΔΕΝ ΧΡΕΙΑΖΟΜΑΣΤΕ ΚΑΙ ΤΗ ΒΡΩΜΙΑ ΤΟΥΣ.\nΤΑ ΣΚΟΥΠΙΔΙΑ, ΣΤΑ ΣΚΟΥΠΙΔΙΑ ΛΟΙΠΟΝ!!!\nΕΥΡΩΠΑΪΚΗ ΕΝΩΣΗ Μόνιμα μέτρα δημοσιονομικής εποπτείας ή το μνημόνιο «αλλιώς»...\nΜόνο η αποδέσμευση από την ΕΕ με λαϊκή εξουσία θα απαλλάξει το λαό από το τσάκισμα των δικαιωμάτων του και τη βάρβαρη πολιτική υπέρ των μονοπωλίων\nΜπόλικος κουρνιαχτός σηκώνεται το τελευταίο διάστημα από τα κόμματα της αστικής διαχείρισης γύρω από την προοπτική «εξόδου από το μνημόνιο», ενώ παράλληλα ζωηρεύει και η συζήτηση γύρω από τα μείγματα διαχείρισης, ενόψει της πιθανολογούμενης αναιμικής ανάκαμψης του ΑΕΠ.\nΣειρά από κάλπικα διλήμματα αναπτύσσονται γύρω από αυτόν τον άξονα, γύρω από την πολιτική που θα αντιμετωπίσει τα «προβλήματα» που κληροδοτεί η καπιταλιστική κρίση, που θα αναθερμάνει τον τραπεζικό δανεισμό σε όφελος των επιχειρήσεων. Η «μαγική εικόνα» συμπληρώνεται από τη συζήτηση για την επικείμενη ελάφρυνση του κρατικού χρέους, μέσω της οποίας θα απελευθερωθούν κεφάλαια, τα οποία στη συνέχεια θα προωθηθούν για τη χρηματοδότηση «επενδύσεων» σε επιλεγμένους κλάδους και μεγάλους επιχειρηματικούς ομίλους που χαρακτηρίζονται για τα ανταγωνιστικά τους πλεονεκτήματα.\nΓέννημα - θρέμμα των αντιφάσεων που παράγει η πολιτική σε όφελος του κεφαλαίου, αντιφάσεις που αντανακλούν τις αξεπέραστες αντιφάσεις του καπιταλισμού, αλλά και την όξυνσή τους ως αποτέλεσμα της καπιταλιστικής κρίσης, είναι οι κάθε είδους διαχειριστικές προτάσεις γύρω από το μείγμα της πολιτικής που θα εφαρμοστεί προκειμένου να ανακάμψουν τα επιχειρηματικά κέρδη. Το εμφανιζόμενο δίλημμα γύρω από το ποια πολιτική εκπροσώπηση και διαμεσολάβηση θα εξυπηρετήσει καλύτερα τα μονοπώλια στη φάση της προσδοκώμενης ανάκαμψης, το ερώτημα «μετά το μνημόνιο τι;», βρίσκεται στο επίκεντρο των διεργασιών που συντελούνται στους κόλπους της ΕΕ.\nΤο «μάθημα» που πήραν από την καπιταλιστική κρίση μεταφράζεται σε μόνιμα μέτρα «ενισχυμένης δημοσιονομικής εποπτείας» απέναντι σε όλους τους λαούς των κρατών - μελών και ανεξάρτητα από το εάν υπάγονται ή όχι σε μνημόνια, δανειακές συμβάσεις και μηχανισμούς στήριξης. Συγκεκριμένα, η Κομισιόν επισημαίνει: «Τα μαθήματα που πήραμε από την πρόσφατη οικονομική και χρηματοοικονομική κρίση και την κρίση του δημόσιου χρέους οδήγησαν σε διαδοχικές μεταρρυθμίσεις των κανόνων της ΕΕ, με τη θέσπιση, μεταξύ άλλων, νέων συστημάτων εποπτείας των δημοσιονομικών και οικονομικών πολιτικών και ενός νέου δημοσιονομικού χρονοδιαγράμματος».\nΕπί της ουσίας, ανεξάρτητα από ονοματολογίες, πρόκειται για μνημόνια διαρκείας, στο πλαίσιο των καπιταλιστικών αναδιαρθρώσεων, στην ΕΕ, που όχι μόνο δεν παίρνει από βελτιώσεις αλλά που, αντίθετα, θα γίνεται όλο και πιο αντιλαϊκή. Πρόκειται για ανάγκη των μονοπωλίων που αποτελεί νομοτέλεια των εξελίξεων.\nΕνισχύεται ο έλεγχος προώθησης των αντιλαϊκών αναδιαρθρώσεων\n«Η κρίση έδειξε ότι οι δυσχέρειες σε ένα κράτος - μέλος της ζώνης του ευρώ μπορεί να έχουν σημαντικές αλυσιδωτές επιπτώσεις σε γειτονικές χώρες.Συνεπώς, επιβάλλεται επιπλέον εποπτεία για να περιορίζονται τα προβλήματα προτού καταστούν συστημικά», σημειώνεται στο νέο πλαίσιο ενισχυμένης δημοσιονομικής εποπτείας που ισχύει στην ΕΕ και το οποίο επικυρώθηκε από όλες τις κυβερνήσεις των μελών της, κεντροαριστερές και κεντροδεξιές. Για τα κράτη, όπως η Ελλάδα, με υψηλό κρατικό χρέος, προβλέπονται ταχύτατοι ρυθμοί μείωσής του μέχρι και 5% το χρόνο, προκειμένου να προσεγγίσουν την «τιμή αναφοράς» (60% του ΑΕΠ). Το χρέος του ελληνικού κράτους, μετά και το «κούρεμα», διαμορφώθηκε στο τέλος του 2013 στα 321 δισ. ευρώ ή στο 175,5% του ΑΕΠ. Ανεξάρτητα ή και ταυτόχρονα με τις όποιες συνταγές διαχείρισης (νέο «κούρεμα», επιμήκυνση, χαμηλότερα επιτόκια), η «αποκατάσταση» του κρατικού χρέους στο πλαίσιο της λυκοσυμμαχίας της ΕΕ θα απαιτεί διαδοχικά, χωρίς τέλος, αντιλαϊκά μέτρα.\nΗ «ενισχυμένη οικονομική εποπτεία» σε επίπεδο ΕΕ προβλέπει, μεταξύ άλλων, την καθήλωση των δημοσιονομικών ελλειμμάτων κάτω από το 3% του ΑΕΠ του κάθε κράτους, καθώς και τη μείωση του κρατικού χρέους στο 60% του ΑΕΠ, με συγκεκριμένο χρονοδιάγραμμα και ετήσιους ρυθμούς. Προβλέπονται επίσης μια σειρά από κριτήρια για την παρακολούθηση και αξιολόγηση διαφόρων δημοσιονομικών μεγεθών, όπως τα εμπορικά και άλλα ελλείμματα ή πλεονάσματα του ισοζυγίου εξωτερικών συναλλαγών.\nΑπό την «κρησάρα» της Κομισιόν περνάνε επίσης και οι προβλεπόμενες δαπάνες όλων των κρατικών προϋπολογισμών. Το «Σύμφωνο Σταθερότητας και Ανάπτυξης» προβλέπει ότι ο ετήσιος ρυθμός αύξησης των κρατικών δαπανών δεν μπορεί να υπερβαίνει το ρυθμό του ΑΕΠ. «Εναλλακτικά», παρέχεται η δυνατότητα αύξησης των δαπανών πάνω από το ρυθμό του ΑΕΠ, αλλά με την αυστηρή προϋπόθεση ότι θα «αντισταθμιστούν» με τα κατάλληλα ισοδύναμα μέτρα, «όπως με τις αυξήσεις των δημοσίων εσόδων», δηλαδή με τη διόγκωση των φόρων που επιβάλλουν στους λαούς.\nΟι κανόνες της ενισχυμένης δημοσιονομικής εποπτείας ισχύουν και για τα 28 κράτη της ΕΕ. Ειδικά για τους «18» της Ευρωζώνης προβλέπονται και χρηματικές κυρώσεις, μέχρι και 0,5% του παραγόμενου ΑΕΠ, καθώς επίσης και αφαίρεση των προβλεπόμενων χορηγήσεων μέσω του ΕΣΠΑ και των διαρθρωτικών ταμείων της ΕΕ, κεφάλαια για τα οποία διαγκωνίζονται οι ισχυροί επιχειρηματικοί όμιλοι.\nΠρόσθετες «δικλίδες ασφαλείας» προβλέπονται για τα κράτη που εντάσσονται σε προγράμματα στήριξης ή ακόμη και αυτά που αντιμετωπίζουν «δημοσιονομικές δυσχέρειες». Σε αυτό το πλαίσιο θα δέχονται τις τακτικές, ανά τρίμηνο, «αποστολές επιθεώρησης» από την Κομισιόν, ενώ θα παρέχουν και πρόσθετα στοιχεία σχετικά με το χρηματοπιστωτικό τομέα. Σε καθεστώς «ειδικής εποπτείας» θα παραμένουν τα κράτη - μέλη που βρίσκονται σε προγράμματα χρηματοδότησης από την ΕΕ, εφόσον παραμένει ανεξόφλητο το 75% της οικονομικής βοήθειας που τους δόθηκε...\nΤο «Ευρωπαϊκό Εξάμηνο» είναι το χρονοδιάγραμμα στενής, μήνα με το μήνα, παρακολούθησης και εποπτείας της αντιλαϊκής πολιτικής που εφαρμόζεται σε κάθε κράτος - μέλος της λυκοσυμμαχίας. Με το νέο πλαίσιο του «Ευρωπαϊκού Εξαμήνου», οι προβλεπόμενες κυρώσεις ενεργοποιούνται αυτόματα μετά την παρέλευση της πρώτης προθεσμίας για τη «διόρθωση του ελλείμματος», ενώ μέχρι το 2011 προβλέπονταν για τα κράτη που «κατ' επανάληψη» έχαναν τις προθεσμίες.\nΕνδεικτικά αναφέρουμε τους παρακάτω «σταθμούς» ελέγχου που ισχύουν για όλες τις χώρες της ΕΕ:\nΝοέμβρης: Η Κομισιόν δημοσιοποιεί την «ετήσια επισκόπηση ανάπτυξης», με την οποία προσδιορίζονται οι οικονομικές προτεραιότητες για το επόμενο έτος. Στην «έκθεση του μηχανισμού επαγρύπνησης» εξετάζονται όλα τα κράτη για τυχόν αποκλίσεις και «οικονομικές ανισορροπίες». Η Κομισιόν απευθύνει συστάσεις για τα σχέδια των κρατικών προϋπολογισμών που έχουν υποβληθεί από τις χώρες της Ευρωζώνης, καθώς και τις ειδικές συστάσεις για τα κράτη με ελλείμματα πάνω από το προβλεπόμενο. Οι εν λόγω εκθέσεις αποτελούν αντικείμενο συζήτησης σε επίπεδο Γιούρογκρουπ. Στη συνέχεια και με βάση τα παραπάνω, οι κρατικοί προϋπολογισμοί εγκρίνονται από τα εθνικά Κοινοβούλια.\nΦλεβάρης - Μάρτης: Το Ευρωπαϊκό Συμβούλιο και οι αρμόδιοι επίτροποι της Κομισιόν αποφασίζουν για τις οικονομικές προτεραιότητες της ΕΕ, με βάση την «ετήσια επισκόπηση ανάπτυξης». Την ίδια περίοδο δημοσιεύονται οι «εμπεριστατωμένες αναλύσεις» της Κομισιόν που αφορούν τυχόν «δυνητικές ανισορροπίες» των κρατών. Πρόκειται για την πολιτική έγκαιρων αντιλαϊκών παρεμβάσεων, προκειμένου να αποτραπούν τυχόν μελλοντικές αποκλίσεις.\nΑπρίλης: Οι κυβερνήσεις των κρατών υποβάλλουν τα μεσοπρόθεσμα προγράμματα και τα «εθνικά προγράμματα μεταρρυθμίσεων», τα οποία πρέπει να «ευθυγραμμίζονται με όλες τις προηγούμενες συστάσεις της ΕΕ». Η Γιούροστατ πιστοποιεί τα στοιχεία για τα ελλείμματα ή πλεονάσματα και τα κρατικά χρέη. Την απόφαση αυτή περιμένει σήμερα η ελληνική κυβέρνηση προκειμένου στη συνέχεια να ξεκινήσει και επίσημα η συζήτηση γύρω από την «ελάφρυνση» του κρατικού χρέους.\nΜάης: Κοινοποιούνται από την Κομισιόν οι «προσαρμοσμένες συμβουλές πολιτικής ανά χώρα» με βάση τις προτεραιότητες της οικονομικής πολιτικής καθώς και με τις νεότερες πληροφορίες, οι οποίες στη συνέχεια (Ιούλης) συζητούνται και αποφασίζονται σε επίπεδο Γιούρογκρουπ.\nΟκτώβρης: Τα κράτη της Ευρωζώνης υποβάλλουν τα σχέδια κρατικών προϋπολογισμών για την επόμενη χρονιά. Η Κομισιόν έχει το ελεύθερο να ζητήσει τροποποιήσεις, σε περίπτωση που δεν ευθυγραμμίζονται με τους μεσοπρόθεσμους στόχους του κράτους - μέλους.\nΤα παραπάνω αποτελούν πτυχές της αντιλαϊκής πολιτικής στο πλαίσιο της ΕΕ, με την οποία συμφωνούν η συγκυβέρνηση και όλα τα κόμματα του ευρωμονόδρομου, ανεξάρτητα από τις διαφορές γύρω από το μείγμα διαχείρισης που καθένας από αυτούς επιλέγει ανάλογα με τις εξελίξεις και τη συγκυρία.\nΜέσα σε αυτό το πλαίσιο, της ΕΕ, των μόνιμων αντιλαϊκών μνημονίων και του ενισχυμένου ελέγχου για την προώθηση των βάρβαρων καπιταλιστικών αναδιαρθρώσεων που έχουν ανάγκη τα ευρωπαϊκά μονοπώλια, η συζήτηση για το ποιο μείγμα διαχείρισης θα φέρει τάχα «την έξοδο από τα μνημόνια» είναι άκρως αποπροσανατολιστική και επικίνδυνη για το λαό.\nΗ λαϊκή δυσαρέσκεια για την πολιτική της κυβέρνησης και της ΕΕ μπορεί να πιάσει τόπο μόνο αν έρθει σε επαφή με την πολιτική πρόταση του ΚΚΕ, αν συνδεθεί με την επιλογή της ρήξης με τη λυκοσυμμαχία της ΕΕ που μόνο χειρότερη θα γίνεται για τους λαούς. Διέξοδο σε όφελος του λαού δίνει μόνο η μονομερής διαγραφή του χρέους, η έξοδος από τη λυκοσυμμαχία της ΕΕ, με εργατική - λαϊκή εξουσία, κοινωνικοποίηση των μονοπωλίων και κεντρικό σχεδιασμό, για την ανάπτυξη των παραγωγικών δυνατοτήτων της χώρας, με τον ίδιο το λαό αποκλειστικό ιδιοκτήτη του πλούτου που παράγει.\nΟι εξελίξεις της βδομάδας που πέρασε, όσον αφορά στην αναμόρφωση του πολιτικού συστήματος αναδεικνύουν ότι η αστική τάξη ρίχνει όλες τις εφεδρείες στη μάχη, αξιοποιεί όλα τα επιχειρήματα. Οι τηλεοπτικές δέκτες γέμισαν «νέα πρόσωπα», «άφθαρτους», «ακομμάτιστους», «αδοκίμαστους» όλοι υπηρέτες δοκιμασμένων αντιλαϊκών πολιτικών, όλοι ενταγμένοι στο μεγάλο «κόμμα» του κεφαλαίου.\nΣτο διεθνές πεδίο, το ενδιαφέρον εστιάστηκε στην αρχή της βδομάδας: Την ώρα που στην Ουκρανία γινόταν ανακοίνωση για εκεχειρία και λίγο μετά από συνάντηση της αντιπολίτευσης με την Μέρκελ, η κατάσταση φούντωσε, με χρήση πλέον και όπλων από διάφορες ομάδες και μάλιστα με τους αστούς αναλυτές να αναγνωρίζουν στο λαό της Ουκρανίας το δικαίωμα να ανατρέψει με αυτόν τον τρόπο την κυβέρνησή που είχε εκλέξει. Από κοντά οι εξελίξεις στο Κυπριακό κάνουν καθαρό ότι στη γεωπολιτική σκακιέρα χορεύουν πλέον τα βουβάλια. Το ενεργειακό αναδεικνύεται ανοιχτά ομολογημένα σε σημείο - κλειδί για την ερμηνεία των εξελίξεων.\nΣτο εσωτερικό μέτωπο, η βδομάδα σφραγίστηκε από τις κινητοποιήσεις των αγροτών, αλλά και την απόφαση της κυβέρνησης να κλείσει τα ιατρεία του ΕΟΠΥΥ. Για τον αστικό Τύπο, το κύριο ήταν οι αποκαλύψεις για τις ΜΚΟ, καθώς εστιάζουν στο θέμα της διαφθοράς, ενώ το κρίσιμο είναι ο ρόλος τους για το στέριωμα της αστικής εξουσίας.\nΗ ασφυξία των επαγγελματοβιοτεχνών και τα προβλήματα των κατοίκων της Κεφαλονιάς είναι από αυτά που μόνο το λαϊκό κίνημα ανέδειξε και ο αστικός Τύπος έθαψε. Το ΚΚΕ κατέθεσε ειδική τροπολογία για την Ασφάλιση και την απαγόρευση κατασχέσεων για ΕΒΕ και αγρότες, ενώ το ΠΑΜΕ στέλνει ήδη το δεύτερο πακέτο βοήθειας στην Κεφαλονιά, όπου η Επιτροπή Αγώνα βάζει στο επίκεντρο τα μεγάλα προβλήματα στο χώρο της εκπαίδευσης.\nΑς δούμε ορισμένες από τις εξελίξεις:\nΗ αντιπαράθεση στην Ουκρανία έληξε προσωρινά το βράδυ της Παρασκευής με μια συμφωνία για την οποία δε φαίνεται να συμφωνούν όλες οι δυνάμεις που εμπλέκονται. Αυτό, όμως, που έγινε καθαρό είναι ότι Ευρωπαϊκή Ενωση, Ηνωμένες Πολιτείες της Αμερικής και Ρωσία συγκρούονται πάνω στο κορμί της Ουκρανίας, αιματοκυλούν το λαό της για τα συμφέροντά τους, για να μοιράσουν τις αγορές, τις πρώτες ύλες, τα δίκτυα μεταφοράς της Ενέργειας. Αυτό που μόνο οι κομμουνιστές αναδεικνύουν είναι ότι ο λαός της Ουκρανίας, όπως κι όλοι οι λαοί της Ευρώπης, δεν έχει συμφέρον να ταχθεί με την πλευρά του ενός ή του άλλου ιμπεριαλιστή, της μιας ή της άλλης λυκοσυμμαχίας, αλλά θα πρέπει να αναπτύξει, να προχωρήσει το δικό του δρόμο, τον αυτοδύναμο δρόμο ανάπτυξης για το σοσιαλισμό, για μια κοινωνία όπου πραγματικά οι λαοί θα αναπτύσσουν τη φιλία, τη συνεργασία και την αλληλεγγύη μεταξύ τους.\nΠάνω στο γενικό χαμό για την Ουκρανία, συναντώνται στην Αθήνα οι υπουργοί Αμυνας της ΕΕ με παρόντα στη συνάντηση τον γενικό γραμματέα του ΝΑΤΟ. Η παρουσία του δεν είναι τυχαία και φαίνεται από την υποδοχή των αστικών ΜΜΕ. Η ελληνική κυβέρνηση παίρνει πρωτοβουλίες, επιδιώκοντας αναβάθμιση του ρόλου του ελληνικού κεφαλαίου στην ευρύτερη περιοχή. Ετσι, αξιοποιεί τόσο τη θέση της στο ΝΑΤΟ όσο και στην ΕΕ. Ράσμουσεν και Σαμαράς έκαναν δηλώσεις στο περιθώριο της συνάντησης των υπουργών Αμυνας της ΕΕ που συζητούν τις εν εξελίξει επιχειρήσεις της ΕΕ και την πορεία υλοποίησης προηγούμενων αποφάσεων που αφορούν το κάλεσμα του Ευρωπαϊκού Συμβουλίου στα κράτη - μέλη για βελτίωση της επιχειρησιακής δυνατότητας των στρατών τους.\nΣτο θέμα της αναμόρφωσης του πολιτικού συστήματος, με αφορμή τις διαφοροποιήσεις ορισμένων στελεχών των αστικών κομμάτων, ενόψει τοπικοδιοικητικών εκλογών, η αστική τάξη έκανε καθαρό πως επιδιώκει «μ' έναν σμπάρο δυο τρυγόνια». Ευλογεί τις διαφοροποιήσεις, βλέποντας ότι αυτές συμβάλλουν στο γενικότερο στόχο της αναμόρφωσης του πολιτικού συστήματος, έτσι που μέσα από ένα ανακάτεμα προσώπων, το πολιτικό σύστημα να βγει ανανεωμένο. Ολοι μαζί επιχειρούν ένα μαζικό εγκλωβισμό των λαϊκών στρωμάτων, σε μια πολιτική που από την κορυφή της ΕΕ ως τον τελευταίο δήμο εφαρμόζεται ενιαία, με βασικό υπόβαθρο την εξυπηρέτηση των αναγκών του μεγάλου κεφαλαίου. Οπως σημείωσε ο «Ριζοσπάστης» την επομένη των εκλογών, «αντάρτες» και επίσημα ανακηρυγμένοι θα πανηγυρίζουν όλοι μαζί αν έχουν καταφέρει να πιάσουν το λαό στην απόχη. Για τα λαϊκά συμφέροντα είναι εξίσου σημαντικό, την επομένη των εκλογών, το σύνολο των δυνάμεων του ευρωμονόδρομου να μετρά απώλειες, να έχει γίνει βήμα για την ανατροπή των σημερινών συσχετισμών. Κριτήριο για μια τέτοια εξέλιξη είναι η υπερψήφιση των ψηφοδελτίων του ΚΚΕ παντού, και τοπικά, και στις ευρωεκλογές, γιατί αυτό σηματοδοτεί χτύπημα στην αντιλαϊκή πολιτική απ' όποιον κι αν εκφράζεται - εφαρμόζεται.\nΕυκαιρία, για να ενισχύσει το μέτωπο της αναμόρφωσης του πολιτικού συστήματος, βρήκε η αστική τάξη και στις αποκαλύψεις για τις λεγόμενες Μη Κυβερνητικές Οργανώσεις (ΜΚΟ). Ο αστικός Τύπος εστίασε στο ποιος και πόσα έφαγε. Το ΚΚΕ, έχοντας αναδείξει μέσα από τις σελίδες του «Ριζοσπάστη» το θέμα σε ανύποπτη εποχή, τονίζει ότι το κρίσιμο είναι ο ρόλος αυτών των οργανώσεων. Δηλαδή ότι αποτελούν χρήσιμα και ουσιαστικά εργαλεία στα χέρια των ιμπεριαλιστικών μηχανισμών, στα χέρια των αστικών κυβερνήσεων. Πότε αξιοποιούνται για την προώθηση αντιδραστικών αναδιαρθρώσεων. Πότε μπαίνουν μπροστά και στήνουν μηχανισμούς, για να υλοποιηθεί η αντιλαϊκή πολιτική. Πότε εμφανίζονται σαν προστάτες του περιβάλλοντος από τη δράση των μονοπωλίων, αλλά τελικά αποκαλύπτονται ως βαλτοί του ενός ή του άλλου ανταγωνιστή. Και πότε είναι ένα από τα καλύτερα οχήματα ιμπεριαλιστικής διείσδυσης με το προσωπείο της ανθρωπιστικής βοήθειας.\nΞεχωριστή θέση στην κυβερνητική προπαγάνδα είχε τη βδομάδα που πέρασε το θέμα του πλεονάσματος: Με «όπλο» την προπαγάνδα για το πλεόνασμα, η συγκυβέρνηση ΝΔ - ΠΑΣΟΚ καλλιεργεί κλίμα ότι ανοίγει ο δρόμος της ανάπτυξης και άρα της ευημερίας. Στόχος τους είναι να ξεχάσει ο λαός πως ό,τι αναφέρεται σαν πλεόνασμα είναι προϊόν λαϊκής αφαίμαξης, είναι έλλειμμα για το λαό, αλλά και ότι η ανάπτυξη θα είναι των μεγαλοεπιχειρηματιών. Η διαπάλη που εκδηλώνεται στους κόλπους της αστικής τάξης είναι πώς θα αξιοποιηθεί χρήμα, τόσο στην κατεύθυνση τού να δοθούν ορισμένα ψίχουλα σε ορισμένες κατηγορίες εργαζομένων που ονομάζουν ... «κοινωνική πολιτική», όσο και στο πώς θα αξιοποιηθεί για δημόσιες επενδύσεις και χρηματοδότηση των επιχειρηματικών ομίλων για επενδύσεις και ανάκαμψη της καπιταλιστικής οικονομίας.\nΣτον απόηχο του διαλόγου του προέδρου του ΣΕΒ με τον πρόεδρο του ΣΥΡΙΖΑ, το αίτημα των βιομηχάνων για μείωση του ενεργειακού κόστους στηρίχτηκε από την αξιωματική αντιπολίτευση με τον πλέον κραυγαλέο τρόπο. Οπως αναφέρει χαρακτηριστικά σε ανακοίνωσή του ο ΣΥΡΙΖΑ «η αναγκαία στήριξη της βιομηχανίας είναι υποχρέωση του κράτους». Την ίδια ώρα, οι αναξιοπαθούντες βιομήχανοι απειλούσαν με κλείσιμο εργοστασίων, στα οποία ήδη έχουν εξευτελίσει την τιμή πώλησης της εργατικής δύναμης.\nΤα αστικά μέσα ενημέρωσης που πρόβαλαν το ενδιαφέρον του ΣΥΡΙΖΑ για τη βιομηχανία εξαφάνισαν τη θέση του ΚΚΕ: «Ο καπιταλιστής αν θέλει να "την βγάλει καθαρή" και στη φάση της κρίσης, θα μειώνει τους μισθούς, θα κόβει τα επιδόματα, θα προχωρά σε απολύσεις, θα κλείνει την επιχείρησή του για να επενδύει σε άλλους κλάδους πιο κερδοφόρους, θα μεταφέρει την επιχείρησή του σε άλλες χώρες. Τα εργοστάσια δεν τα κλείνουν οι κινητοποιήσεις των εργαζομένων, αλλά οι καπιταλιστές. Η νέα Ελλάδα, που προπαγανδίζει η συγκυβέρνηση ΝΔ - ΠΑΣΟΚ, είναι η Ελλάδα που η καπιταλιστική κερδοφορία ανακάμπτει και γι' αυτό η εργατική τάξη, τα λαϊκά στρώματα θα συνεχίσουν να ματώνουν καθημερινά. Οι συνθήκες κερδοφορίας για το κεφάλαιο, που υπόσχεται ο ΣΥΡΙΖΑ, θα είναι συνθήκες χρεοκοπίας για το λαό, γιατί κέρδη για το κεφάλαιο και μισθοί και δικαιώματα για την εργατική τάξη, για το λαό, δεν συμβιβάζονται».\nΜε την παράδοση των μονάδων του ΕΟΠΥΥ στις Υγειονομικές Περιφέρειες (ΥΠΕ) και την υπαγωγή του προσωπικού σε καθεστώς διαθεσιμότητας - κινητικότητας, η κυβέρνηση έβαλε μπροστά την εφαρμογή του νόμου για τη μεταρρύθμιση της Πρωτοβάθμιας Φροντίδας Υγείας. Η πρόβλεψη είναι απόλυτη: Υα χειροτερεύσουν κι άλλο οι υπηρεσίες που έχουν ανάγκη οι ασφαλισμένοι του ΕΟΠΥΥ, η διαθεσιμότητα των γιατρών και του άλλου προσωπικού θα απογυμνώσει τα πολυιατρεία, στα οποία προσφεύγουν καθημερινά εκατομμύρια ασφαλισμένοι για εξετάσεις και συνταγογράφηση. Το ΚΚΕ, πέρα από την αυτονόητη στήριξη στους αγώνες του λαού και των εργαζόμενων υγειονομικών για να μην κλείσει καμία υγειονομική μονάδα, να μην απολυθεί κανένας εργαζόμενος, τόνισε την ανάγκη οι αγώνες να εμποδίσουν και να ανατρέψουν τα μέτρα της κυβέρνησης και κάθε παραλλαγή τους, που στηρίζεται στη συνύπαρξη κρατικού και ιδιωτικού τομέα στην Υγεία και την ανταποδοτικότητα της παροχής υπηρεσιών. Να παλέψει ο λαός για να έχει, χωρίς εξαιρέσεις, πλήρη και απολύτως δωρεάν ιατροφαρμακευτική περίθαλψη.\nΕπιστρέφοντας από τα μπλόκα στα χωριά τους, για να συνεχίσουν με άλλες μορφές τον αγώνα τους, οι αγρότες έκαναν έναν πρώτο απολογισμό: Εκτίμησαν σαν θετικό στοιχείο το γεγονός ότι απέναντι στην καπιταλιστική κρίση, που χτυπάει ακόμα περισσότερο τους μικρούς και μεσαίους αγρότες, αναπτύχθηκε ο συντονισμός των μπλόκων της αγροτιάς σε πανελλαδικό επίπεδο. Πριν ακόμη βγουν στους δρόμους έγιναν συνελεύσεις αντιπροσωπειών από 30 περίπου μπλόκα, από τον Εβρο μέχρι την Κρήτη. Διαμορφώθηκαν τα αιτήματα της Πανελλαδικής Συντονιστικής Επιτροπής Μπλόκων, αναπτύχθηκε ο συντονισμός με τον οποίο προχωρούν και στα επόμενα βήματα. Στη μεγαλύτερη συμμετοχή που καταγράφηκε ιδιαίτερη ήταν η συμμετοχή από νέες μάζες αγροτών. Ενα από τα καινούργια χαρακτηριστικά είναι ότι δυνάμωσε η αλληλεγγύη, με μαζική παρουσία εργατών, επαγγελματιών, βιοτεχνών.\nΤέτοια στοιχεία συγκροτούν την παρακαταθήκη για τη συνέχεια...\nΟ ΣΥΡΙΖΑ, προτάσσοντας ως αιτία της κρίσης το χρέος, που φυσικά είναι δευτερεύουσα πλευρά της, αποπροσανατόλισε από τη βασική αιτία της κρίσης. Εκτός αυτού έθεσε το ζήτημα της διαχείρισης του χρέους ως το κύριο ζήτημα, όπως άλλωστε έκαναν και όλες οι κυβερνήσεις από το 2010 μέχρι σήμερα. Εχει σημασία να δούμε πώς διαμορφώνεται η θέση του για το χρέος.\nΑπ' το επαχθές χρέος...\nΑρχικά ζήταγε «επαναδιαπραγμάτευση του χρέους», στη συνέχεια η πρότασή του αυτή συμπληρώθηκε με το αίτημα για «σύσταση επιτροπής ελέγχου του χρέους»,που θα διαχωρίσει το «νόμιμο» απ' το «παράνομο» και «επαχθές». Θέση που συσκότιζε ότι το χρέος προκλήθηκε από την καθ' όλα νόμιμη στον καπιταλισμό πολιτική εξυπηρέτησης των συμφερόντων του κεφαλαίου. Δηλαδή, τις φοροαπαλλαγές στο κεφάλαιο, τους στρατιωτικούς εξοπλισμούς, τις επιπτώσεις από την ένταξη της Ελλάδας στην ΕΕ και την ΟΝΕ.\nΣτις αρχές του 2011 εμπλούτισε την πρόταση για επαναδιαπραγμάτευση του χρέους με προτάσεις όπως: «Απευθείας δανεισμό από την ΕΚΤ (...) διαγραφή μέρους του χρέους ή επαναγορά χρέους ή κοινό μηχανισμό δανεισμού, έκδοση ευρωομολόγων».\n...στη διαγραφή και το μορατόριουμ...\nΤο φθινόπωρο του 2011 η πρότασή του διαμορφώθηκε ως εξής: «Ριζική επαναδιαπραγμάτευση του χρέους, ριζική διαγραφή του χρέους (...) ώστε να γίνει διαχειρίσιμο και βιώσιμο και μετά να μπορείς και να δανείζεσαι αν θέλεις και να έχεις και μια δυνατότητα να κάνεις επενδύσεις για ανάπτυξη». Ο,τι, δηλαδή, έλεγαν οι ίδιοι οι αστοί και το καθαρόαιμο πολιτικό τους προσωπικό. Διευθέτηση των χρωστούμενων ώστε να αποκατασταθεί η φερεγγυότητα του καπιταλιστικού κράτους και να συνεχίσει να δανείζεται, δηλαδή να διαμορφώνει νέο χρέος που θα φορτωθεί στις πλάτες του λαού.\nΑρχές του 2012 η θέση του ΣΥΡΙΖΑ για το χρέος διαμορφώθηκε ως εξής: «Τριετής τουλάχιστον αναστολή πληρωμών προς ιδιώτες», αλλά «με τη σύμφωνη γνώμη βεβαίως της ΕΕ» και «με τη σύμφωνη γνώμη και των πιστωτών»!\nΤο Μάη του 2012 ο Γ. Δραγασάκης ξεκαθαρίζει: «Τι θα πει καταγγέλλω; Υπάρχουν αρκετές συγχύσεις. Στη σκέψη τη δική μας δεν υπάρχει η έννοια της μονομερούς πράξης. Δηλαδή, να βγούμε και μονομερώς να πούμε διαγράφουμε το χρέος, καταγγέλλουμε κ.λπ. Δεν είναι και λογικό να το πει κανείς αυτό. Αυτό που θα γίνει είναι μία επαναδιαπραγμάτευση».\nΤον Οκτώβρη του 2012 στο σχέδιο Διακήρυξης για τη φυσιογνωμία και τη στρατηγική του ΣΥΡΙΖΑ αναφέρεται: «Να επαναδιαπραγματευτούμε το δημόσιο χρέος σε ευρωπαϊκό επίπεδο (...) Στόχος της επαναδιαπραγμάτευσης οφείλει να είναι η διαγραφή του μεγαλύτερου μέρους του, ενώ εκείνο που απομένει οφείλει να αποπληρωθεί μετά από μια περίοδο χάριτος, με δικαιότερους όρους».\n...μετά στο ό,τι λέει το ΔΝΤ\nΤο Νοέμβρη του 2012, ο Αλ. Τσίπρας στην εφημερίδα «6 μέρες», παραδέχτηκε για πρώτη φορά ότι υπάρχει «ταύτιση στο θέμα της διαγραφής του χρέους με το ΔΝΤ».\nΤο 2013, ο Αλ. Τσίπρας σε ερώτηση γιατί το συνέδριο του ΣΥΡΙΖΑ απέρριψε την πρόταση για ολική διαγραφή του χρέους, απαντά: «Η θέση για ολική διαγραφή ξεχνά ότι το χρέος είναι ταξικό και δίνει συγχωροχάρτι σε αυτούς που το δημιούργησαν πλουτίζοντας. Είναι, λοιπόν, αντί να το σβήσουμε λογιστικά, να φορολογήσουμε αυτούς που πλούτισαν φορτώνοντας το λαό με χρέος (...) Οι επιλογές λοιπόν ήταν, διαγράφουμε και ξεχνάμε ή ζητάμε να το πληρώσουν αυτοί που το δημιούργησαν»!!!\nΦυσικά, πρόκειται για δημαγωγία αφού στις προθέσεις του ΣΥΡΙΖΑ ούτε ήταν ούτε είναι να βάλει τους επιχειρηματίες να πληρώσουν. Αλλωστε, κάτι τέτοιο θα προϋπέθετε πρώτα απ' όλα να τους αφαιρέσεις την ιδιοκτησία στις επιχειρήσεις τους και στον πλούτο που παράγεται σε αυτές, κάτι που δεν έχει σχέση με τις προθέσεις του ΣΥΡΙΖΑ.\nΜάλιστα, το Νοέμβρη του 2013 ο Γ. Δραγασάκης, επιβεβαιώνοντας πόσο έχει γείρει το σβέρκο ο ΣΥΡΙΖΑ προς τις ΗΠΑ, δηλώνει ευθαρσώς: «Τι θα κάνουμε με το χρέος; Το αυτονόητο. Αυτό που προτείνει το Διεθνές Ταμείο για όλον τον κόσμο»!!!\nΤο Δεκέμβρη του 2013 ο Αλ. Τσίπρας ενημερώνει τον Ο. Ρεν για τις θέσεις του ΣΥΡΙΖΑ: «Του εξήγησα ότι εδώ που βρισκόμαστε χρειάζεται άμεση αλλαγή πολιτικής, χρειάζεται αναδιάρθρωση του χρέους με διαγραφή μεγάλου μέρους του, μορατόριουμ στην αποπληρωμή και ρήτρα ανάπτυξης, χρειάζεται συντονισμένη πολιτική για την ανάπτυξη και την αύξηση των δεικτών του ΑΕΠ».\nΦέτος το Γενάρη, ο ΣΥΡΙΖΑ πήρε κι επισήμως διαζύγιο με τους ισχυρισμούς περί επάχθειας του χρέους. Ο Γ. Σταθάκης με δηλώσεις του στα ΜΜΕ ανέφερε ότι μόνο 5% του χρέους μπορεί να θεωρηθεί επαχθές. Το υπόλοιπο είναι πραγματικό.\nΤον ίδιο μήνα με συνέντευξη στην εφημερίδα «La Stampa» ο Αλ. Τσίπρας επαναλαμβάνει την πρόταση για μια ευρωπαϊκή σύνοδο για το χρέος, όπως εκείνη του Λονδίνου, το 1953, για τη Γερμανία. Κάνοντας πιο «λιανά» τις αξιώσεις του για λογαριασμό της ντόπιας αστικής τάξης δηλώνει: «Θα χρειαζόταν μια ρήτρα για την αποπληρωμή των δανείων, που να συνδέεται με την ανάπτυξη: Αν το ΑΕΠ είναι θετικό, πληρώνουμε, αλλιώς όχι. Θα ήταν αναγκαίο και ένα new european deal, ένα μεγάλο πακέτο επενδύσεων για την ανάπτυξη - ιδίως στον ευρωπαϊκό Νότο - που να χρηματοδοτήσει την ανάκαμψη».\nΚαι σε συνέντευξή του στο γερμανικό πρακτορείο ειδήσεων DPA ξεκαθαρίζει για πολλοστή φορά: «Δεν αποτελεί δική μας επιδίωξη οι μονομερείς ενέργειες στο θέμα του χρέους (...) Μέσα από διαπραγματεύσεις και συμβιβασμούς μπορούμε να βρούμε μία λύση η οποία θα είναι βιώσιμη και εποικοδομητική για όλες τις πλευρές».\nΣήμερα στο «λίγο απ' όλα»\nΕντούτοις, αυτό το Φλεβάρη οι θέσεις του προσαρμόστηκαν ακόμα περισσότερο στο ρεαλισμό της αστικής διαχείρισης. Ο Γ. Σταθάκης, με συνέντευξή του στο «Βήμα της Κυριακής», θέτει το ζήτημα της διευθέτησης του χρέους σε νέα βάση: «Νομίζω ότι η αναδιάρθρωση του χρέους πρέπει να θεωρείται de facto δεδομένη. Διότι το πρόβλημα του χρέους πλέον είναι προσδιορισμένο και αφορά την αδυναμία εξυπηρέτησής του από το '14 ως το '20, ενώ είναι πιο διαχειρίσιμη η κατάσταση μετά το '20, εάν και εφόσον υπάρξει μεγάλη επιμήκυνση. Αρα (...) η χρυσή τομή και η σωστή λύση είναι ένας συνδυασμός των δύο: Αντιμετώπιση του προβλήματος του χρέους 2014 - 2020 και ταυτόχρονα δημιουργία των ελάχιστων προϋποθέσεων ώστε να υπάρξουν επενδυτικοί πόροι άμεσα»!!!\nΟ Σταθάκης φεύγει από τη θέση της διαγραφής μέρους του χρέους - που έτσι κι αλλιώς δε θα γίνει για την τσέπη του εργαζόμενου αλλά για να εξασφαλιστεί η χρηματοδότηση του κεφαλαίου - και υιοθετεί την πιο «ρεαλιστική εκδοχή» ενός συνδυασμού επιμήκυνσης, «κουρέματος» και επενδυτικού πακέτου!!!\nΣτο πνεύμα αυτό ο Αλ. Τσίπρας σε συνέντευξη που παραχώρησε στη γερμανική εφημερίδα «Sueddeutsche Zeitung» μίλησε για ύπαρξη «Σχεδίου Β» από τη Γερμανία σε περίπτωση που ο ΣΥΡΙΖΑ γίνει κυβέρνηση και διεκδικήσει διευθέτηση του χρέους.\n«Η ιστορία της διαδικασίας της ευρωπαϊκής ενοποίησης μας διδάσκει ότι βήματα ολοκλήρωσης επιτεύχθηκαν πάντα μέσω διαλόγου και διαδικασιών συλλογικών αποφάσεων (...) Γι' αυτό υπάρχει στο Βερολίνο ήδη τώρα ένα "Σχέδιο Β" για την περίπτωση που ο ΣΥΡΙΖΑ γίνει κυβέρνηση. Θα υπάρξουν διαπραγματεύσεις για ένα "κούρεμα" χρέους, γι' αυτό είμαι απολύτως βέβαιος», αναφέρει χαρακτηριστικά.\nΑΝΤΑΡΣΥΑ - «ΣΧΕΔΙΟ Β» Νόθος αντικαπιταλισμός\nΑΝΤΑΡΣΥΑ - «ΣΧΕΔΙΟ Β»\nΔιεργασίες συντελούνται στον πέρα του ΣΥΡΙΖΑ οπορτουνιστικό χώρο, με βασικό στοιχείο τις συζητήσεις ανάμεσα στην ΑΝΤΑΡΣΥΑ (ΝΑΡ, συσπειρώσεις, ΣΕΚ κ.ά.) και την οργάνωση «Σχέδιο Β», με επικεφαλής τον Αλέκο Αλαβάνο για κοινή κάθοδο στις ευρωεκλογές.\nΗ πορεία των διαπραγματεύσεων μέχρι στιγμής έχει αποβεί άκαρπη, ενώ εκτιμάται ότι υπάρχει οριστικό ναυάγιο. Σημείο τριβής ανάμεσα στους δύο σχηματισμούς αποτέλεσε η συζήτηση για το αν το κοινό πλαίσιο δράσης θα περιλαμβάνει μόνο το στόχο της εξόδου από το Ευρώ όπως προέβαλε το «Σχέδιο Β» ή και αυτόν της εξόδου από την ΕΕ που προέβαλαν δυνάμεις της ΑΝΤΑΡΣΥΑ.\nΟι εξελίξεις έχουν προκαλέσει τριβές στο εσωτερικό της ΑΝΤΑΡΣΥΑ με κατηγορίες από μέρος δυνάμεών της κυρίως προς το ΝΑΡ και στελέχη του, ότι εγκαταλείπουν τη μετωπική λογική, παραβιάζοντας τις αποφάσεις του κεντρικού συντονιστικού οργάνου της ΑΝΤΑΡΣΥΑ.\nΑνεξάρτητα, όμως, από την έκβαση των διαπραγματεύσεων, έχει σημασία να πούμε ότι βασική πολιτική θέση αυτών των δυνάμεων είναι η αποσύνδεση του στόχου εξόδου από το ευρώ («Σχέδιο Β») ή την ΕΕ (ΑΝΤΑΡΣΥΑ) από το ζήτημα της εξουσίας.\nΓράφουν σε ένα από τα σχέδια που έγιναν αντικείμενο συζητήσεων ανάμεσα στους δύο σχηματισμούς όπως αυτό εγκρίθηκε και δημοσιοποιήθηκε από το «Σχέδιο Β»:\n«Η ηγεσία του ΚΚΕ παραπέμπει τα πάντα (μεταξύ αυτών και την έξοδο από το ευρώ και την ΕΕ) στο απροσδιόριστο μέλλον της "εργατικής λαϊκής εξουσίας" και αρνείται να θέσει άμεσους πολιτικούς στόχους πάλης για την ανατροπή της βάρβαρης επίθεσης, θεωρεί ότι δεν υπάρχει δυνατότητα ρηγμάτων και κατακτήσεων, υποτιμά τις λαϊκές ανατρεπτικές δυνατότητες, αρνείται πεισματικά κάθε μετωπική δράση που θα έδινε μακρά πνοή στους λαϊκούς αγώνες».\nΑντιπαρερχόμαστε τις λαθροχειρίες ότι το ΚΚΕ δεν έχει στόχους στο σήμερα όταν προβάλλει συγκεκριμένα αιτήματα και διεκδικήσεις για τους εργαζομένους και τα φτωχά - λαϊκά στρωμάτων, που αφορούν την υπεράσπισή τους από την αντιλαϊκή επίθεση και την προβολή των σύγχρονων εργατικών - λαϊκών αναγκών. Στόχους που δουλεύουν οι κομμουνιστές μέσα στο κίνημα, αλλά αξιοποιούν ακόμα και τη θέση τους στους αστικούς θεσμούς, στη Βουλή, στο Δημοτικό Συμβούλιο, στην Ευρωβουλή, με στόχο να προβληθούν, να διαδοθούν πλατύτερα στους εργαζόμενους, να αξιοποιηθούν, για να αποκαλυφθεί η ταξική θέση των άλλων πολιτικών δυνάμεων. Τέτοιοι στόχοι αφορούν στην προστασία των ανέργων, στα δάνεια των λαϊκών οικογενειών, στα χαράτσια, στα διόδια κ.λπ.\nΑντιπαρερχόμαστε ακόμα τη λαθροχειρία ότι το ΚΚΕ δεν έχει σήμερα πολιτικούς στόχους ότι δεν παλεύει για την αλλαγή συσχετισμού δυνάμεων. Οταν δίνει όλες του τις δυνάμεις για την ανασύνταξη του εργατικού κινήματος, τη συγκρότηση της κοινωνικής συμμαχίας των μισθωτών, φτωχών αυτοαπασχολούμενων, των φτωχών αγροτών και όλων των καταπιεζόμενων στρωμάτων σε αντικαπιταλιστική - αντιμονοπωλιακή κατεύθυνση. Οταν θέτει ως στόχο τη συγκρότηση μαχητικής εργατικής - λαϊκής αντιπολίτευσης που να μπορεί να βάζει εμπόδια στην αντιλαϊκή επίθεση και κυρίως να ανοίγει το δρόμο για την προοπτική, την εργατική - λαϊκή εξουσία που για εμάς δεν είναι ένα απροσδιόριστο μέλλον.\nΜάλλον κάτι άλλο κρύβεται πίσω από αυτήν την κριτική, που αποτελεί απλώς μια «αντικαπιταλιστική» αναπαραγωγή της αστικής και ΣΥΡΙΖΑικης κριτικής στο ΚΚΕ ότι η πρότασή του είναι για τη «δευτέρα παρουσία».\nΕρχόμαστε, λοιπόν, στο ζουμί, στο βασικό ερώτημα: Ποιος θα πραγματοποιήσει το στόχο της εξόδου από την ΕΕ ή ακόμα και από την Ευρωζώνη που είναι στόχος του «Σχεδίου Β» και της ΑΝΤΑΡΣΥΑ; Για να το κάνουμε ακόμα πιο λιανό, ποια εξουσία, ποια κυβέρνηση θα βγάλει τη χώρα από την ΕΕ ή την Ευρωζώνη; Εμείς λέμε ότι ο λαός στην εξουσία, η εργατική - λαϊκή εξουσία και κανένας άλλος. Οποιος άλλος είτε πρόκειται για μια κλασική αστική κυβέρνηση είτε μια κυβέρνηση που αυτοαποκαλείται «αριστερή» όπως αυτή του ΣΥΡΙΖΑ θα πρόκειται για εξέλιξη εντός του καπιταλιστικού δρόμου ανάπτυξης, μια εξέλιξη που δε θα είναι προς όφελος του λαού, αλλά θα εκφράζει συμφέροντα της αστικής τάξης ή τμημάτων της που επιλέγουν αλλαγές στις συμμαχίες τους σε περιφερειακό ή διεθνές επίπεδο. Εξοδος από την ΕΕ και από κάθε ιμπεριαλιστική συμμαχία προς όφελος του λαού προϋποθέτει εργατική - λαϊκή εξουσία και κοινωνικοποίηση των μονοπωλίων. Ολα τα άλλα είναι φούμαρα.\nΒεβαίως, το ερώτημα που τίθεται είναι συνολικά ποιο στόχο θέλουν να υπηρετήσουν το «Σχέδιο Β» και η ΑΝΤΑΡΣΥΑ και το αν η αντικαπιταλιστική φρασεολογία δεν αποτελεί τίποτα άλλο από καμουφλάζ του στόχου να αποτελέσουν «αριστερή πτέρυγα» στον ευρωσκεπτικισμό ή αντικαπιταλιστικό άλλοθι στην κυβέρνηση του ΣΥΡΙΖΑ.\nΟι περισσότερες ΜΚΟ διαχειρίζονται οικονομικά πακέτα που συνδέονται με προγράμματα κρατικών φορέων ή της ΕΕ. Ομως, υπάρχει ένα γενικότερο πλαίσιο όπου φύονται ΜΚΟ, που προσανατολίζει τη λειτουργία τους στην εξυπηρέτηση συγκεκριμένων πολιτικών.\nΟι ΜΚΟ είναι δομές οργάνωσης ανθρώπων ανεξάρτητα από την ταξική τους θέση, σε ευρύ φάσμα δραστηριοτήτων, που αφορούν όχι μόνο το πεδίο των κοινωνικών οργανώσεων αλλά και εκείνο των πολιτικών. Χαρακτηριστικό παράδειγμα, ο «Σύλλογος για τη Φορολόγηση των Οικονομικών Συναλλαγών για τη βοήθεια των πολιτών» (ATTAC), ο οποίος ανέπτυξε δραστηριότητα από τη διοργάνωση ομάδων κοινού ενδιαφέροντος (π.χ. ποδηλάτες) μέχρι πολιτικά αιτήματα ρύθμισης του καπιταλισμού (π.χ. τη φορολόγηση κίνησης του χρηματικού κεφαλαίου στα χρηματιστήρια, για ρύθμιση χρεών των αναπτυσσόμενων χωρών).\nΓια τις ΜΚΟ δεν υπάρχουν εργάτες και καπιταλιστές, αλλά μόνο «πολίτες». Θεωρούν ότι τα προβλήματα είναι «οικουμενικά», έχουν αταξικό χαρακτήρα. Διαχέουν την αντίληψη της «συνυπευθυνότητας». Προωθείται ο «εθελοντισμός» ως εργαλείο αντιμετώπισης των προβλημάτων, εκτονώνοντας τη λαϊκή δυσαρέσκεια σε ανώδυνα κανάλια. Λειτουργούν ως μοχλός προώθησης της ταξικής συνεργασίας, διεκδικούν το ρόλο φορέα άσκησης κοινωνικής πολιτικής απαλλάσσοντας το κράτος από την αντίστοιχη ευθύνη.\nΠροβλήθηκαν διεθνώς από όλες τις αστικές κυβερνήσεις και τους μηχανισμούς τους (π.χ. αστικά ΜΜΕ) ως φορείς των λεγόμενων «νέων κινημάτων» και των «κοινωνικών φόρουμ». Προβάλλονται ως συστατικό στοιχείο της λεγόμενης «Κοινωνίας των Πολιτών», της «συμμετοχικής δημοκρατίας». Ειδικά στις συνθήκες που διαμορφώθηκαν μετά την αντεπανάσταση οι ΜΚΟ εμφανίσθηκαν ως το νέο πρότυπο κινήματος που δεν έχει ταξικές αναφορές. Προβλήθηκαν σε αντιπαράθεση με τις ταξικές οργανώσεις της εργατικής τάξης, τα συνδικάτα, που ανακηρύχθηκαν ως παρωχημένες και ξεπερασμένες. Μάλιστα, οι εργοδοτικές και κυβερνητικές συνδικαλιστικές ηγεσίες επεξεργάσθηκαν σχέδια μετατροπής των συνδικάτων σε ΜΚΟ και «ομάδες πίεσης» προς τις κυβερνήσεις, αφαιρώντας κάθε ταξικό και αγωνιστικό τους χαρακτηριστικό, αξιοποιώντας και τα ανάλογα κρατικά και ευρωενωσιακά πακέτα χρηματοδότησης.\nΣτην Ελλάδα, πρωταγωνιστικό ρόλο στην υλοποίηση αυτής της κατεύθυνσης έπαιξε φυσικά ο ΣΥΝ/ΣΥΡΙΖΑ. Σε στενή συνεργασία με τις συμβιβασμένες συνδικαλιστικές ηγεσίες των ΓΣΕΕ - ΑΔΕΔΥ προπαγάνδισε τη σπουδαιότητα, π.χ., του «Παγκόσμιου» ή του «Ευρωπαϊκού Κοινωνικού Φόρουμ», διεθνείς και περιφερειακές πρωτοβουλίες χειραγώγησης και ενσωμάτωσης των εργαζομένων στα σχέδια των αστικών κυβερνήσεων αλλά και διακρατικών καπιταλιστικών ενώσεων, όπως η ΕΕ, στις οποίες οι ΜΚΟ είχαν ξεχωριστό ρόλο.\nΗ Π@@@@ΝΑ ΘΕΛΕΙ ΝΑ ΚΡΥΦΤΕΙ, ΜΑ Η ΧΑΡΑ ΔΕΝ ΤΗΝ ΑΦΗΝ...\nΕΥΡΩΠΑΪΚΗ ΕΝΩΣΗ Μόνιμα μέτρα δημοσιονομικής εποπτε...\n► Σεπ 27 (10


APARTMANI SEPIC ΟΠΑΤΊΑ - Οπατία, Κροατία\nNova Cesta 25, 25, Οπατία, Κροατία\nΤο Apartmani Sepic είναι ένα ξενοδοχείο 3 αστέρων μόλις 1.7 χλμ από τα St. James Church in Opatija, Villa Angiolina και Παλιά Πόλη. Το ξενοδοχείο αποτελεί παράδειγμα της αρχιτεκτονικής σε μεσογειακό στιλ στην Οπατία.\nΒρίσκεται μόλις 30 λεπτά από το κέντρο της Οπατία. Σε μόλις 5 λεπτά με τα πόδια θα βρεθείτε σε Volosko και Vinoteque Barolo.\nΌλα τα δωμάτια με ιδιωτικό μπάνιο έχουν ψυγείο, κλιματισμό και μικρή κουζίνα και τυπική διακόσμηση.\nΕίναι μόλις 25 λεπτά με το αυτοκίνητο από το αεροδρόμιο Rijeka.\nApartmani Sepic, Κροατία\nHotel Norte Χιχόν\nSmeraldo Αμπάνο Τέρμε


End of an Era – speakinkabout\n23 Οκτωβρίου 2018 από elenideliΨυχε-Δελή-α\nΑγαπημένοι μου και αγαπημένες μου,\nΌλα στη ζωή είναι ένας κύκλος. Ένας κύκλος με χάντρες. Κάποτε πολύχρωμες, κάποτε μαύρες – άσπρες- γκρι. Έρχεται όμως κάποια στιγμή, να βάλεις τη τελευταία χάντρα και να φορέσεις αυτό το βραχιόλι που εσύ έφτιαξες, ως ανάμνηση. Σίγουρα γλυκόπικρη, αλλά καθώς εσύ το φοράς, είναι στο χέρι σου να κρατήσεις μόνο τις γλυκές αναμνήσεις, αυτές που σε κάνουν να χαμογελάς. Να τα θυμάσαι και να χαίρεσαι.\nΣκέφτομαι, «Όλα τα καλά, φτάνουν κάποτε στο τέλος τους».\nΚλισέ, ξέρω. Μεγάλο κιόλας, αλλά σοφό. Παρ’όλο που σαν στήλη 2 χρόνια τώρα προσπάθησα να πολεμήσω, να τα καταρρίψω, να τα εξαφανίσω, σε αυτή τη περίπτωση δεν υπάρχει κάτι που να ταιριάζει περισσότερο.\nΓια ποιο πράγμα μιλώ; Για το τέλος ενός κύκλου ζωής. Μπορείς να μεταφράσεις αυτόν τον κύκλο όπως εσύ θέλεις, όπως εσένα σου ταιριάζει. Το τέλος της φοιτητικής ζωής; Μπορεί. Το τέλος κάποιου άλλου κύκλου σπουδών; Πιθανόν. Το τέλος μίας σχέσης; Επίσης πιθανό. Όμως με αυτό το τέλος έρχεται και η αρχή ενός άλλου κύκλου. Ίσως ενός κύκλου υποχρεώσεων, ευθυνών αλλά και κενών σελίδων για να γράψεις ιστορία αλλά και νέων κύκλων, ανοιχτών, για να φτιάξεις -πολύχρωμα- βραχιόλια. Η ζωή είναι πολλοί κύκλοι, πολλά βραχιόλια με πολλές χάντρες. Η ζωή είναι στa χέριa μας.\nΓια εμένα με αυτό το κείμενο κλείνουν πολλοί κύκλοι μαζί. Κλείνει ο κύκλος της φοιτήτριας, ο κύκλος τεσσάρων χρόνων. Τεσσάρων χρόνων που έψαχνα τρόπους να αγαπήσω αυτό που κάνω. Και ίσως τελικά να το κατάφερα, το αγάπησα, το «πόνεσα» με τον δικό μου τρόπο. Με αυτό το κείμενο χαιρετώ αυτή μου την ιδιότητα, αλλά και το «παιδί» μου, όπως πάντα έλεγα. Και καλωσορίζω, κάτι καινούριο.\nΑποχαιρετώ το παιδί μου, καθώς το παιδί μου (και το παιδί μέσα μου που έγραφε όλα αυτά) μεγάλωσε και κλείνει το δικό του κύκλο. Με αυτό το κείμενο, κλείνει ο κύκλος της Ψυχε-δέλη-ας, μίας στήλης που στήσαμε μαζί, τούβλο – τούβλο. Εγώ και συ, και εσείς μαζί. Ήταν μία στήλη ομαδοσυνεργατική, μία στήλη που χωρίς εσάς, δε θα υπήρχε σήμερα. Μία στήλη που μέσω της, μοιράστηκα όλες μου τις σκέψεις. Πολλές φορές μοιραστήκατε με αφορμή τη πένα της Ψυχε-δέλη-ας, και τις δικές σας σκέψεις. Μοιραστήκαμε στιγμές και αναμνήσεις, προβληματισμούς, σχόλια. Μαλώσαμε, διαφωνήσαμε αλλά και συμφωνήσαμε. Έφτασε όμως η στιγμή ο κύκλος της να κλείσει.\nΚλείνει λοιπόν μία μεγάλη εποχή για εμένα και ανοίγει μία ακόμη μεγαλύτερη. Φοράω λοιπόν το βραχιόλι με τις κατακόκκινες χάντρες της Ψυχε-δέλη-ας, σας χαιρετώ και ανανεώνω το ραντεβού μας, κάτω από νέα «στέγη» και… όνομα.


Η απαλλοτρίωση καταβλήθηκε, η επέκταση τί χρονοδιάγραμμα έχει; | politischios.gr\nΗ απαλλοτρίωση καταβλήθηκε, η επέκταση τί χρονοδιάγραμμα έχει;\nΦως για τις λιμενικές υποδομές δε διακρίνεται από κάπου. Μετά τη δυσμενή εξέλιξη της σύσκεψης του Σαββάτου και τη σχισματική διάσταση απόψεων που καταγράφηκε, η τοπική κοινωνία αντιλαμβάνεται ότι οι εξελίξεις παραπέμπονται για την επόμενη πενταετία.\nΤο ερώτημα λοιπόν που πλανάται είναι αν τουλάχιστον από αέρος αρθούν τα προβλήματα εύκολης και οικονομικής προσέγγισης επισκεπτών στο νησί. Η επέκταση διασφαλίστηκε με την απόδοση των αποζημιώσεων των απαλλοτριωθέντων εκτάσεων. Τα χρήματα κατατέθηκαν στους λογαριασμούς των δικαιούχων, παρότι πολλοί από αυτούς συνεχίζουν να συμπεριφέρονται ως ιδιοκτήτες των εκτάσεων που έχουν πλέον περιέλθει στο ελληνικό Δημόσιο.\nΠοιο χρονοδιάγραμμα υπάρχει για το έργο της επέκτασης; Σε ποιο στάδιο βρίσκονται οι μελέτες της Υπηρεσίας Πολιτικής Αεροπορίας και από πού και πότε θα εξασφαλιστεί η χρηματοδότηση του έργου; Πότε θα ξεκινήσουν οι ανεξάρτητες εργασίες βελτίωσης των χώρων αναχώρησης και υποδοχής;\nΕρωτηματικά που ζητούν σήμερα εναγωνίως συγκεκριμένες απαντήσεις. Εδώ που φτάσαμε μόνο η επέκταση μπορεί να τονώσει την προσέλκυση τουρισμού κι είναι λάθος να μην επισπεύδονται οι διαδικασίες της.


ΠΑΟΚ: Η συνέντευξη Τύπου του Όλαφ Ρέμπε\nNewsIT Αθλητικα ΠΑΟΚ: Η συνεντευξη Τυπου του Ολαφ Ρεμπε\nΟ Όλαφ Ρέμπε “άνοιξε τα χαρτιά του” για πρώτη φορά μετά την ανάληψη του ρόλου του τεχνικού διευθυντή στην ΠΑΕ ΠΑΟΚ, σχολιάζοντας τις μετεγγραφές και την κατάσταση στην ομάδα.\nΣτη σχετική συνέντευξη Τύπου, το λόγο πήρε πρώτος για λογαριασμό της ΠΑΕ ΠΑΟΚ, ο Κυριάκος Κυριάκου, απαντώντας για σημαντικά θέματα, όπως αυτό του Αντελίνο Βιεϊρίνια.\nΟι δηλώσεις του Κυριάκου\n«Είναι μια συνέντευξη Τύπου που την χρωστάμε. Την χρωστάμε γιατί πρέπει να παρουσιάσουμε ένα κομβικό στέλεχος του αγωνιστικού τμήματος. Είναι μεγάλη μας χαρά που ο Όλαφ Ρέμπε ανέλαβε αυτή την αποστολή. Είναι ένας άνθρωπος που ανέλαβε δύσκολες αποστολές και τον ρίξαμε από την αρχή στα βαθιά και δεν μπορούσαμε να τον εκθέσουμε, να βγει νωρίτερα να δώσει απαντήσεις».\nΜιλώντας για τους στόχους της φετινής σεζόν: «Ήδη από την Γενική Συνέλευση του προηγούμενου Μαΐου, γνωρίζετε και τις προσαρμογές που πρέπει να κάνουμε για το FFP και για την εξισορρόπηση του μπάτζετ. Δύσκολος στόχος κατά την γνώμη μας αλλά εφικτός. Τι καταφέραμε; Αυξήσαμε τα έσοδα και φέρνοντας με μεγάλες προκρίσεις, έσοδα από την Ευρώπη και με πωλήσεις παικτών. Που είναι οι προσδοκίες για την ομάδα αυτή τη στιγμή; To ρόστερ της ομάδας είναι ρόστερ πρωταθλητισμού. Δεν θέλω να επεκταθώ πολύ».\nΌσο για το γεγονός πως η ΠΑΕ δεν έχει αποχαιρετήσει τον Βιείρίνια: «Η εντολή του μεγαλομετόχου είναι ξεκάθαρη. Δεν θα είμαστε εμείς αυτοί που θα κλείσουμε την πόρτα στον Αντρέ Βιεϊρίνια, γιατί μέχρι την τελευταία ημέρα που μπορεί να παίξει ο Αντρέ για τον ΠΑΟΚ, εμείς θα κρατάμε ανοιχτή αυτή την πόρτα. Εμείς οφείλουμε από σεβασμό να έχουμε αυτή την πόρτα ανοιχτή για το μέλλον…».\nΓια το κλίμα εσωστρέφειας που παρατηρείται στα πέριξ του ΠΑΟΚ: «Είμαστε αρκετά ανοιχτοί στο να απαντάμε σε αυτές τις εύλογες απορίες. Δεν είναι καθόλου εύλογη η κακομοιριά, η εσωστρέφεια, δεν είναι καθόλου εύλογο κάποιος που πρέπει να βάλει gps για να έρθει στην Τούμπα, να δημιουργεί εσωστρέφεια, δεν είναι εύλογο ο ΠΑΟΚ να κάνει συνομιλητή ένα λάχανο πίσω από ένα μικρόφωνο ή έναν ανύπαρκτο στην καθημερινότητα του ΠΑΟΚ. Αυτό το έχουμε ανεχτεί πολύ και θα αλλάξει. Όλοι εσείς ξέρετε ότι ποτέ δεν κάναμε face control, αλλά στρατηγικούς μυαλοπώληδες που δημιουργούν ασάφιες δεν θα δεχθούμε άλλο. Βέβαια αυτούς πρέπει και να τους ευχαριστήσουμε γιατί είναι ο καταλύτης στο να γινόμαστε όλο και πιο δεμένη οικογένεια…».\nΤο λόγο πήρε στη συνέχεια ο Όλαφ Ρέμπε.\n«Είμαι πολύ ευχαριστημένος που έχω την ευκαιρία να σας εξηγήσω τι συμβαίνει το διάστημα που είμαι εδώ. «Δεν είναι κάτι που άπτεται αποκλειστικά σε εμένα, είναι χρήσιμο να υπάρχει επικοινωνία για να μαθαίνει ο κόσμος. Ήταν να γίνει νωρίτερα αλλά έπρεπε να παρθούν κάποιες αποφάσεις πρώτα και προτιμήσαμε να κάνουμε αυτό και μετέπειτα να μιλήσουμε»\nΓια την πώληση του Ακπομ, είπε: «Ο Τσούπα είναι ένα εξαιρετικός παίκτης. Μας είπε ότι θέλει να φύγει, όταν ξεκίνησε η προετοιμασία. Κάναμε ό,τι ήταν δυνατόν σε αυτή την υπόθεση. Προσπαθήσαμε να τον μεταπείσουμε. Δεν θα μπω σε λεπτομέρειες, αλλά θα πω πως είμαι χαρούμενος που συμφωνήσαμε σε πολλά. Αποφασίσαμε να φύγει μετά το ματς με την Μπενφίκα και την είχε πάρει ο ίδιος αυτή την απόφαση. Ο,τι και να πούμε είναι θεωρητικό για το τι θα γινόταν αν έμενε ο Άκπομ και έπαιζε με την Κράσνονταρ. Και είναι άδικο και για την ομάδα που έκανε καλή και μεγάλη προσπάθεια».\nΓια τον Λέο Μάτος: «Είναι μια γέρικη αλεπού έχει προσφέρει πολλά. Είναι με την ομάδα και είμαστε χαρούμενοι, υπήρχαν συζητήσεις που έγιναν αλλά δεν είναι καλό να τα βγάζουμε όλα στη φόρα. Πλέον είμαι χαρούμενος που είναι μαζί μας στο 100%. Είναι άδικο να λέμε ότι επειδή δεν ήταν ο Μάτος ή οποιοσδήποτε άλλος κόντρα στην Κράσνονταρ.\nΌσο αναφορά το κομμάτι με τον Λέο Μάτος εγώ προσωπικά πειστικά με την εικόνα του Κρέσπο, δεν έχει παίξει στην καριέρα του μόνο ως κεντρικός αμυντικός μπορεί να ανταποκριθεί ως στα καθήκοντά του σέβομαι την άποψη σας αλλά έχω την δική μου και νομίζω ότι πρέπει να τελειώσει αυτό το θέμα».\nΓια τον Μαουρίσιο: «Είναι ένας εκπληκτικός παίκτης και ένας εξαιρετικός άνθρωπος, παρά το γεγονός πως συνεργάστηκα λίγο καιρό μαζί του. Δεν ήταν στα πλάνα μας για τη φετινή σεζόν, οπότε έμεινε ελεύθερος. Μόλις έκλεισαν οι μεταγραφές, μιλήσαμε γι’ αυτόν, ήταν εδώ στην πόλη, δεν είχε ομάδα ακόμα και μετά από συζήτηση με τον πρόεδρο, είπαμε πως η πόρτα είναι ανοικτή για τον παίκτη, έγινε η επαναπροσέγγιση ήταν ένα γενναιόδωρο σημάδι του προέδρου προς τον παίκτη. Ο ποδοσφαιριστής αποφάσισε να πάει αλλού και το θέμα θεωρείται λήξαν. Δεν έχω κάτι αρνητικό να προσάψω. Ο ΠΑΟΚ έδειξε σεβασμό, μίλησα και χθες με τον ίδιο τον ποδοσφαιριστή. Εμείς είμαστε χαρούμενοι με το ρόστερ που έχουμε, ο παίκτης με την επιλογή του, οπότε δεν υπάρχει κάτι παραπάνω».\nΓια Μπίσεσβαρ: «Δεν έχω όλες τις πληροφορίες για τον σύλλογο που τον προσέγγισε. Είμαστε χαρούμενοι που είναι μαζί μας, είναι σημαντικός για την ομάδα. Πρέπει να τον φέρουμε στο 100% της απόδοσής του. Εχει μεγάλες ευθύνες πλέον στα αποδυτήρια είναι από τους πιο έμπειρους και θα βοηθήσει πολύ τους νεότερους».\nΓια το εάν ο ΠΑΟΚ μπορεί να διεκδικήσει πράγματα σε Ευρώπη και Ελλάδα: «Δημιουργήσαμε ένα νέο ρόστερ με έμπειρους και ταλαντούχους παίκτες με μεγάλη προοπτική, μπορεί να μην είναι στο τοπ επίπεδο τους αλλά ελπίζουμε να φτάσουν όσο πιο γρήγορα γίνεται. Είναι νωρίς να μιλάμε για το τι θα πάρουμε. Έχουμε δουλέψει πολύ σκληρά για να είμαστε έτοιμοι στα Ευρωπαϊκά παιχνίδια. Έχουμε βελτιώσει την οργάνωση της ομάδας σε όλους τους τομείς και πρέπει να δώσουμε συγχαρητήρια στους ανθρώπους που εργάζονται. Όσο αναφορά αυτά που έχουμε κάνει εμείς, εγώ είμαι τρεις μήνες δεν νομίζω να υπάρχει κανείς που πιστεύει ότι είμαι μάγος. Προσπαθήσαμε να αναλύσουμε τα πράγματα που υπήρχαν, δεν πήγαιναν όλα στραβά υπήρχαν και αρκετά καλά. Προσπαθήσαμε να διορθώσουμε κάποια πράγματα. Φέραμε έναν νέο συνεργάτη για τον προπονητή».\n«Πρώτα προσπαθήσαμε να δούμε τι χρειάζεται η ομάδα οπότε αυτό που εγώ μπορώ να πω είναι ότι είμαι χαρούμενος και ικανοποιημένος γιατί έχουμε χτίσει μια οικογένεια που ο καθένας μπορεί να πει την άποψη του. Μπορούμε να μιλήσουμε ως άντρας προς άντρας, είμαστε ενωμένοι για ένα σκοπό, εγώ και ο προπονητής είμαστε σαν πατέρες και προσπαθούμε να έχουμε την ομάδα ενωμένους και τους ποδοσφαιριστές καλά. Αυτό για εμένα είναι σημαντικό οι προσδοκίες είναι μεγάλες αλλά η ομάδα είναι έτοιμη να πετύχει».\n«Είμαι ικανοποιημένος με ότι έχει πετύχει η ομάδα μέχρι στιγμής με το γεγονός ότι πολλούς ταλαντούχους ποδοσφαιριστές και διεθνείς. Πρέπει να είμαστε ρεαλιστές και να έχουμε υπομονή σε αυτά που ζητάμε».\nΓια τον Αντρέ Βιεϊρίνια και ποιος είναι ρόλος του: «Υπάρχουν δύο κεφάλαια το κεφάλαιο της φιλίας και του επαγγέλματος, εγώ αυτό που μπορώ να πω είναι ότι δεν υπάρχει συμφωνία με τον Βιεϊρίνια. Όσο αναφορά το μέλλον μπορεί να υπάρξει. Είναι ένας άνθρωπος που έχει πετύχει πολλά και τα δεδομένα μέχρι στιγμής είναι αυτά»\nΓια τον Τσόλακ, είπε: «Υπήρχε στον σχεδιασμό μας η απόκτηση του Τσόλακ αλλά υπάρχουν πολλοί παράγοντες και ενέργειες που πρέπει να γίνουν. Σε κάθε περίπτωση αυτό που έχω να πω είναι ότι όταν έρχεται ένας νέος ποδοσφαιριστής είναι δύσκολο να προσαρμοστεί και να είναι στο 100%. Ο Τσόλακ είναι μια μεταγραφή που την θέλαμε και είμαστε πάρα πολύ χαρούμενοι που είναι εδώ».\nΓια τον σχεδιασμό του ΠΑΟΚ και τα θέλω του Φερέιρα: «Κάνουμε ότι είναι δυνατόν να βοηθήσουμε τον προπονητή, πιστεύουμε ότι έχει ένα ρόστερ που μπορεί να ανταποκριθεί στις διοργανώσεις. Όπως εγώ σέβομαι τα θέλω του σέβεται την επιθυμία μου να μην φέρουμε κάποιον άλλο ποδοσφαιριστή και αυτό είναι το σημαντικός».\nΓια τα χρήματα που έφεραν οι πωλήσεις: «Όσοι έφυγαν θα μπορούσαν να φύγουν χωρίς χρήματα τον Ιανουάριο… Είναι καλά τα λεφτά που πήραμε σε σχέση με την κατάσταση του συμβολαίου τους. Οι πιθανότητες να ανανεώσουμε τα συμβόλαιά τους ήταν μικρές. Για να πάρεις μια απόφαση πρέπει να ζυγίσεις όλα τα δεδομένα».\n«Υπάρχει η κρίση του κορωνοϊού και υπάρχει και η κρίση του ΠΑΟΚ στο οικονομικό. Κλήθηκα να φέρω χρήματα στην ομάδα, να βρω παίκτες που θα φέρουν χρήματα. Ψάξαμε τις καλύτερες δυνατές λύσεις».\nΓια τις προτάσεις σε Γιαννούλη και Σφιντέρσκι: «Δεν θα φέρω έναν παίκτη για να πω ότι έφερα έναν παίκτη θα πρέπει να έχει να δώσει πράγματα στην ομάδα. Από την άλλη οι μεταγραφές δεν είναι τα πάντα αλλά να έχει επιτυχίες η ομάδα, για να γίνει αυτό είναι σημαντικό να είμαστε μέσα στις Ευρωπαϊκές διοργανώσεις. Να βγάζουμε το καλύτερο δυνατό από τις συνθήκες που υπάρχουν. Επίσης δεν είμαστε απελπισμένοι γιατί έχουμε έναν από τους καλύτερους αριστερούς μπακ στην Ευρώπη και παρότι είχαμε προσφορές δεν πουλήθηκε. Όπως επίσης είχαμε προσφορές και για τον Σβιντέρσκι ο οποίος είναι ακόμα εδώ. Οπότε προσπαθούμε να πάρουμε τις καλύτερες δυνατές αποφάσεις. Ανανεώσαμε κάποιους ποδοσφαιριστές που ήδη είχαν μπει στα ραντάρ ομάδων χωρίς κάποια ρήτρα άρα εμείς θα αποφασίσουμε τι θα γίνει στο μέλλον. Υπάρχουν ακόμα δύο-τρία θέματα που δεν μπορούμε να τα πούμε εδώ γιατί θα ξεκινήσουμε νέα θέματα».\nΓια το αν ήταν κοινή απόφαση του προπονητή και του ίδιου ο παραγκωνισμός του Μάτος: «Ο Μάτος ποτέ δεν είχε τεθεί εκτός ομάδας. Δεν είμαστε ανοιχτό βιβλίο, υπήρχαν διάφορες συζητήσεις που έγιναν. Έχασε ένα σημαντικό κομμάτι της προετοιμασίας επειδή είχε ένα πρόβλημα και έπρεπε να πάει στη Βραζιλία. Πρέπει να υπάρχει μια συμβάδιση μεταξύ αυτών που ζητάει η ομάδα και ο παίκτης».\nΓια τον Αμπέλ Φερέιρα, είπε: «Τον ήξερα από τη Μπράγκα. Τον γνώριζα, το στυλ παιχνιδιού του. Οταν ήρθα στη Θεσσαλονίκη, σοκαρίστηκα από την αρνητική ενέργεια που υπήρχε προς το πρόσωπό του. Εγώ τον σεβάστηκα, τον στήριξα και τον προσέγγισα. Είναι άνθρωπος που κάνει διαφορετικά τα πράγματα σε σχέση με αυτό που έχουμε συνηθίσει. Δουλεύει 24 ώρες το 24ωρο για τον ΠΑΟΚ για την βελτίωση της ομάδας. Ποτέ δεν τέθηκε για μένα θέμα Φερέιρα και όσο είμαι εδώ θα τον στηρίζω όσο πιο δυνατά γίνεται για να πετύχει και ο σύλλογος και ο ίδιος».\nΚαταλήγοντας για το θέμα του Φερέιρα, είπε: «Η σταθερότητα σε μία ομάδα δεν αγγίζει μόνο το οικονομικό κομμάτι, αλλά και το αγωνιστικό. Ολοι πρέπει να είμαστε μαζί σε όλα τα ζητήματα. Η αλήθεια είναι πως δεν είμαι συνηθισμένος στην λογική πως πρέπει να κερδίσουμε όλους τους αγώνες. Καταλαβαίνω πως υπάρχει πίεση για αποτελέσματα. Θα πρέπει να σεβαστούμε τη δουλειά του προπονητή. Ο Αμπέλ είναι εδώ στο 100%, θα υπάρξουν και φορές που θα διαφωνήσουμε, πάντα όμως με σεβασμό και στο γεγονός πως θέλουμε το καλύτερο για τον σύλλογο».\nΓια το πως γίνεται η τελική επιλογή των παικτών που έρχονται στον ΠΑΟΚ: «Υπάρχει μία ξεκάθαρη δομή για το πως λειτουργούμε. Εξι μήνες πριν το τέλος κάθε σεζόν, υπάρχει ένας πρώτος σχεδιασμός με βάση τα θέλω του προπονητή. Έτσι έγινε, ο προπονητής μου έδωσε ένα πλάνο με τις επιθυμίες του. Και μετά ξεκινάει η κουβέντα, ο διάλογος και οι μάχες (γέλια) μεταξύ αυτού και εμού. Για παράδειγμα εγώ μπορεί να θέλω μόνο Αυστριακούς ο προπονητής μόνο Πορτογάλους. Σαφώς και αστειεύομαι. Υπάρχει μεγάλος διάλογος πλέον σε αυτό τον διάλογο μπαίνει και το τμήμα σκάουτινγκ της ομάδας. Τσεκάρουμε κάθε παίκτη όσο πιο πολύ γίνεται, μέσω βίντεο ή ζωντανά. Για να είμαστε 100% σίγουροι πως αγωνιστικά μας κάνει. Μετά διασταυρώνουμε πηγές και τότε πηγαίνουμε στον ιδιοκτήτη για το αν είναι αναγκαίος, για το αν η τιμή της διαπραγμάτευσης είναι λογική και αν υπάρχει σύμφωνη γνώμη όλων, τότε προχωρούμε στην απόκτησή του».\nΚαι κατέληξε: «Παράλληλα συνεχίζονται οι πληροφορίες που παίρνουμε ακόμα και μέσω instagram για να δούμε πως ζει και εκτός γηπέδου. Αν όλα γίνουν όπως είπαμε τότε προχωράμε. Συνήθως προσπαθούμε να τον συναντήσουμε και από κοντά, να τον δούμε σε προπόνηση, να τον δούμε με την οικογένεια του. Βέβαια αυτό φέτος ήταν δύσκολο ωστόσο προσπαθούμε να είμαστε καλυμμένοι απ’ όλες τις πλευρές. Θεωρώ πως φέτος έχουμε φέρει καλούς ποδοσφαιριστές και χαρακτήρες στην ομάδα».\nΓια το ποια είναι η σχέση του με την οικογένεια Σαββίδη: «Είναι μια επαγγελματική σχέση, αρκετά στενή. Ακόμα δεν συνάντησα τον ιδιοκτήτη της ομάδας αλλά είχαμε επαφή. Συναντήθηκα με τον Γιώργο Σαββίδη στο Κράσνονταρ. Ήμουν ικανοποιημένος από αυτά που άκουσα από την οικογένεια Σαββίδη οι ίδιοι νιώθουν μεγάλη ευθύνη απέναντι στον κόσμο. Θέλουν να δημιουργήσουν έναν υγιή σύλλογο που να μην μένει στάσιμος και να πετυχαίνει πράγματα στην Ευρώπη και στην Ελλάδα».\n«Επίσης εκτιμώ το γεγονός ότι έχουμε ελευθερία κινήσεων. Ο τελευταίος λόγος ανήκει στον κ.Σαββίδη αλλά στο αγωνιστικό εγώ και ο προπονητής έχουμε εμπιστοσύνη. Του λείπει το γεγονός ότι δεν μπορεί να έρθει στην Ελλάδα και να δείξει την στήριξη του στην ομάδα».\nΓια τον Γιαννούλη και αν υπάρχουν συζητήσεις για την ανανέωση του συμβολαίου του: «Μιλάμε όλη μέρα. Δεν είναι μόνο κορυφαίος παίκτης αλλά και ένα κορυφαίος χαρακτήρας. Έχει πετύχει πάρα πολλά με την φανέλα του ΠΑΟΚ. Σίγουρα είναι πιθανό να ανανεωθεί το συμβόλαιο, μπορεί να μείνει ως έχει. Εμείς προσπαθούμε να εξυπηρετήσουμε τον σύλλογο κα αυτός έχει τα δικά του θέλω».\nΑν θα γίνει άλλη κίνηση: «Ποτέ μην λες ποτέ αλλά είμαι ευχαριστημένος με το ρόστερ και τους παίκτες που έχουμε. Σε κάθε θέση έχουμε τουλάχιστον δύο ποδοσφαιριστές και σε κάποιες παραπάνω από δύο. Καταλαβαίνω ότι είναι ελκυστικό να μιλάμε για μετεγγραφές αλλά νιώθω άνετα αν μείνουμε έτσι αλλά ποτέ μην λες ποτέ».\nΓια τον αποκλεισμό του Περέιρα: «Είναι ένα μεγάλο ταλέντο που μπορεί να αποτελέσει το μέλλον. Πρέπει να σκεφτούμε και βραχυπρόθεσμα ήταν μια δύσκολη απόφαση του προπονητή γιατί είναι νεαρός και θα χρειαστεί χρόνο προσαρμογής. Θεωρήθηκε από τον προπονητή πως υπάρχουν λύσεις που αν χρειαστεί θα μπορέσουν να καλύψουν το κενό του Γιαννούλη. Βέβαια η λίστα είναι μέχρι το τέλος του χρόνου, ευελπιστώ πως θα μπορέσει να διεκδικήσει μια θέση».\nΣυμπλήρωσε λέγοντας :«Δεν μιλάμε μόνο για τον Περέιρα υπάρχει και ο Ζαμπά τον οποίο πρέπει να τον βοηθήσουμε να επανέλθει και να βοηθήσει. Υπάρχει και ο Ρέι που έμεινε εκτός για να συμπεριληφθούν κάποιοι άλλοι παίκτες.. Καταλαβαίνω ότι δεν είναι χαρούμενοι αλλά εμείς είμαστε εδώ για να τους βοηθήσουμε».\nΓια την περίπτωση του Μίσιτς: «Ο Μίσιτς έκανε μια εκπληκτική σεζόν πέρυσι αλλά είναι δύσκολο να μιλήσουμε για κάποια θέματα. Ο σύλλογος έχει κάνει τα πάντα για να τον βοηθήσει, να του παρέχει κάθε θεραπεία. Ο ίδιος έχει μια καλή σχέση και με τους συμπαίκτες του, χαρήκαμε που τον είδαμε να μας επισκέπτεται με τον γιό του. Είναι σε συνεχή επαφή με τους φυσιοθεραπευτές για το τι πρέπει να κάνει. Αυτό είναι το ένα κομμάτι. Το άλλο είναι το τεχνικό που λέει ότι ο Μίσιτς ήταν δανεικός, ανήκει στη Σπόρτινγκ και δεν είναι κρυφό πως έχουμε ξεκινήσει συζητήσεις να τον αποκτήσουμε και πάλι δανεικό τον Ιανουάριο. Οπότε υπάρχουν αρκετοί παράγοντες που πρέπει να δούμε. Ο ίδιος θέλει να επιστρέψει στον ΠΑΟΚ, περνάει εξαιρετικά στη Θεσσαλονίκη. Χθες τον είδα σε μια βίντεοσυνομιλία τον είδα σε καλή διάθεση και για αυτό πιστεύω πως σύντομα θα είναι κοντά μας. Δεν θέλω να επεκταθώ περισσότερο επί του ζητήματος».\nΤον λόγο πήρε ο Κυριάκος Κυριάκος θέλοντας να απαντήσει στα όσα ακούστηκαν περί… σεβασμού του ΠΑΟΚ σε πρώην παίκτες του: «Στα συμβόλαια που έδινε ο ΠΑΟΚ έβλεπες μέσα και το σεβασμό προς αυτούς. Επειδή η κουβέντα γίνεται πάνω σε συγκεκριμένα ζητήματα και ιδίως πάνω στον Αντρέ. Ο σεβασμός ενός συλλόγου φαίνεται από την προσέγγιση, τις προσφορές, τη συμπεριφορά και θέλω να πιστεύω πως όταν δεν είναι οι σχέσεις απευθείας μπορεί να υπάρξουν και παρεξηγήσεις. Ο κ. Σαββίδης δεν μπορούσε να διανοηθεί πως ο Μαουρίσιο θα έμενε χωρίς ομάδα όταν έληγαν οι μεταγραφές. Και με το συγκεκριμένο παίκτη και τους ποδοσφαιριστές έχουμε κάνει προτάσεις που έχουν απορριφθεί. Τους λατρεύουμε όλους όσους μας έφεραν πρωταθλήματα. Αν πληρώνεις μόνο το συναίσθημα παύεις να είσαι ομάδα, είσαι ίδρυμα. Όλοι οφείλουμε να τους ζητήσουμε και συγνώμη αν έχουμε κάνει λάθη. Νομίζω πως ο σύλλογος δεν έχει να απολογηθεί σε κανέναν».\nΓια το Financial Fair Play: «Οι όροι του FFP δεν μπορούν να καλυφθούν μόνο με μια μεταγραφή ή την συμμετοχή στην Ευρώπη. Πλέον όμως είναι πάρα πολύ πιο εύκολα ελεγχόμενη η κατάσταση. Τα ακριβή στοιχεία τα αναλύουμε στις Γενικές Συνελεύσεις».\nΓια τον Βιεϊρίνια και αν υπολογίζεται από τον προπονητή: «Γυρίζουμε γύρω από την ουρά μας ξέρουμε τι έχει προσφέρει ο Βιεϊρίνια αλλά τα δεδομένα λένε πως δεν υπάρχει συμφωνία. Δεν υπάρχει από τη μια ο προπονητής από την άλλη ο άλλος. Όλοι μαζί παίρνουμε τις αποφάσεις».\nΓια την μετεγγραφή του Πέλκα και αν ο ΠΑΟΚ αναγκάστηκε να τον παραχωρήσει: «Από την δικιά μου πλευρά πιστεύω πως η ομάδα είναι σε καλό δρόμο. Υπάρχει χώρος για νέους ποδοσφαιριστές να μάθουν τι σημαίνει να είσαι ηγέτης εντός και εκτός γηπέδου. Οσον αφορά τον Πέλκα είναι ένα παιδί του ΠΑΟΚ, όλη τη ζωή του ήταν εδώ. Ο ίδιος ήθελε να κάνει το επόμενο βήμα στην καριέρα του, να αλλάξει παραστάσεις. Η ομάδα δεν του στάθηκε εμπόδιο τον βοήθησε, όπως βοήθησε και ο ίδιος τον εαυτό του. Όλες οι πλευρές έμειναν ικανοποιημένες. Σίγουρα έφυγαν Ελληνες παίκτες, ωστόσο μη ξεχνάμε πως έχουμε κι άλλους νέους παίκτες που ήρθαν στην πρώτη ομάδα, όπως οι Μιχαηλίδης και ο Τζόλης που έχουν ενεργό ρόλο στον σύλλογο».\nΚατέληξε, αναφερόμενος στην ακαδημία του ΠΑΟΚ και τους παίκτες που «παράγει»: «Ξέχασα και πρέπει να αναφέρω και τον Βρακά, τον Κούτσια, είμαι υπερήφανος για όλους. Ο Πάμπλο Γκαρσία κάνει εξαιρετική δουλειά στην ομάδα Νέων. Εχουμε μία φανταστική ακαδημία. Είμαι περήφανος για τα παιδιά αυτά, έρχονται κι άλλοι παίκτες από πίσω. Γίνεται τρομερά καλή δουλειά στην ακαδημία του ΠΑΟΚ, είμαστε σε εξαιρετικό επίπεδο ως σύλλογος και σύντομα θα φανούν κι άλλα βήματα της δουλειάς που γίνεται».\n«Από την άλλη για εμάς είναι πρόκληση το πως θα μπορέσουμε να ενώσουμε αυτά τα δύο κομμάτια. Της πρώτης και της ακαδημίας. Καταλαβαίνω πως είμαι σε μια χώρα όπου θέλουμε μόνο τη νίκη αλλά από την άλλη δεν μπορώ να μην είμαι περήφανος που ο Κούτσιας που είναι μόλις 16 ετών έχει παίξει ήδη στη Superleague».\nΓια τις ανανεώσεις των Καντουρί και Κρέσπο: «Με τον Ομάρ έχουν υπάρξει συζητήσεις. Είναι καλός ποδοσφαιριστής, έχει και άλλες προσφορές και θα κάνουμε ότι μπορούμε. Ο Κρέσπο είναι ένας από τους ηγέτες της ομάδας, αποτελεί πρότυπο. Προσπαθούμε να φερόμαστε με τον απαραίτητο σεβασμό. Επίσης από τη μια να πω ότι είμαι περήφανος για τον Βέρνμπλουμ, αλλά και απογοητευμένος γιατί είπε πως όταν σκοράρει θα μου στείλει μια φανέλα αλλά ακόμα δεν το έχει κάνει».\nΗ συνέντευξη Τύπου του Ρέμπε\nΈρικσεν: Διακόπηκε το Δανία – Φινλανδία\nEuro 2020: Σοκ στο Δανία – Φινλανδία, κατέρρευσε ο Έρικσεν\nΠαναθηναϊκός: Στις 27 Ιουνίου η πρεμιέρα της ταινίας «Ταξίδι στα αστέρια»\nΜαρία Σάκκαρη: Η επιστροφή της στην Ελλάδα και η θερμή υποδοχή\nΟυαλία – Ελβετία: «Αυτοκτόνησαν» οι Ελβετοί στην πρεμιέρα τους στο Euro 2020\nΠΑΟΚ: Ο Κρμέντσικ αποκάλυψε ότι γυρνάει στην Τσεχία\nΟυόκαπ: «Να επιστρέψει ο Ολυμπιακός εκεί που του αξίζει»